tripathysagar/odia_wiki huggingface dataset:
ଶାଜାପୁର ଏକ ଭାରତୀୟ ପୌରପାଳିକା   ଅଟେ । ଏହା ମଧ୍ୟପ୍ରଦେଶର ଶଜପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଶାଜାପୁର ୨୩.୪୨୬୯ ଉତ୍ତର ଅକ୍ଷାଂଶ ଓ ୭୬.୨୭୭୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଶାଜାପୁର ସହରର ମୋଟ ଜନସଂଖ୍ୟା ୩୧୨୦୨ ଅଟେ । ସେଥି ମଧ୍ୟରୁ ୫୧.୯୧% ଜଣ ପରୁଷ ହୋଇଥିବା ବେଳେ ୪୮.୦୯% ଜଣ ନାରୀ ଅଟନ୍ତି । ଶାଜାପୁରର ସାକ୍ଷରତା ହାର ୬୬.୭୨% ଅଟେ । ଏହା ଜାତୀୟ ହାରଠାରୁ ୧.୮୮% ପ୍ରତିଶତ କମ ଅଟେ । ସେଥିରୁ ୩୮.୮୬% ପ୍ରତିଶତ ପୁରୁଷ ଓ ୨୭.୮୬% ନାରୀ ଅଟନ୍ତି । ୧୫.୭୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଶାଜାପୁରର ସରକାରୀ ଭାଷା ଅଟେ ।
ଗ୍ରେଗୋରୀ ପାଞ୍ଜି ଅନୁସାରେ ୧୮ ଫେବୃଆରୀ ବର୍ଷର ୪୯ତମ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୧୬ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୧୭ ଦିନ   ।
ଓଡ଼ିଶା ରାଜ୍ୟ ମୁକ୍ତ ବିଶ୍ୱବିଦ୍ୟାଳୟ  , ଓଡ଼ିଶା ସରକାରଙ୍କଦ୍ୱାରା ପ୍ରତିଷ୍ଠିତ ରାଜ୍ୟର ପ୍ରଥମ ଏବଂ ଏକମାତ୍ର ମୁକ୍ତ ବିଶ୍ୱବିଦ୍ୟାଳୟ । ଏହାର ମୁଖ୍ୟାଳୟ ସମ୍ବଲପୁରଠାରେ ରହିଛି । ଦୂର ନିରନ୍ତର ଶିକ୍ଷା ପ୍ରଦାନ ନିମେନ୍ତ ଦେଶର ଏହା ୧୫ତମ ମୁକ୍ତ ବିଶ୍ୱବିଦ୍ୟାଳୟ । ବିଶ୍ୱବିଦ୍ୟାଳୟ ସଂପର୍କିତ ତଥ୍ୟ ଓଡ଼ିଶା ରାଜ୍ୟ ମୁକ୍ତ ବିଶ୍ୱବିଦ୍ୟାଳୟ ୨୦୧୫ରୁ ପାଠ୍ୟଦାନ ଆରମ୍ଭ କରିଛି । ଏହାର ପ୍ରଥମ ବର୍ଷର ଛାତ୍ରଛାତ୍ରୀ ୨୦୧୫ ଡିସେମ୍ବର ମାସରେ ନାମଲେଖାଇ ଥିଲେ । ସେହି ସମୟରେ ୬ଟି ବିଭାଗରେ ଶିକ୍ଷାଦାନ ଆରମ୍ଭ ହୋଇଥିଲା । ସମସ୍ତ ବିଷୟ କେୌଶଳ ଭିତ୍ତିକ ଶିକ୍ଷା ଉପରେ ଗୁରୁତ୍ୱ ଦେଉଥିଲା । ୨୦୧୬ ମସିହାରେ ବିଷୟ ସଂଖ୍ୟା ବଢ଼ି ଆସି ୧୩ ଛୁଇଁଥିଲା । ୧୫୦୦ରୁ ଅଧିକ ଛାତ୍ରଛାତ୍ରୀ ଏଠାରେ ଶିକ୍ଷାଗ୍ରହଣ କରୁଥିଲେ । ସବୁଠାରୁ ଅଧିକ ଛାତ୍ରଛାତ୍ରୀ ସାମ୍ବାଦିକତା ଓ ଗଣ ଯୋଗାଯୋଗ ବିଭାଗରେ ରହିଥିଲେ । ୨୦୧୭ରେ ବିଶ୍ୱବିଦ୍ୟାଳୟ ପ୍ରଥମ ଥର ପାଇଁ ପିଜି ଡିପ୍ଳୋମା ପାଠ୍ୟକ୍ରମ ଆରମ୍ଭ କଲା । ଏହାଛଡ଼ା ସାର୍ଟିଫିକେଟ୍, ଡିପ୍ଲୋମା ଆଦିକୁ ମିଶାଇ ୨୩ଟି ଭିନ୍ନ ଭିନ୍ନ ବିଭାଗରେ ଶିକ୍ଷାଦାନ କରାଯାଉଛି । ବିଶ୍ୱବିଦ୍ୟାଳୟରେ ଥିବା ବିଭାଗଗୁଡ଼ିକ ହେଲା- ୧. ସାମ୍ବାଦିକତା ଓ ଗଣ ଯୋଗାଯୋଗ ୨. ଗ୍ରାମ୍ୟ ଉନ୍ନୟନ ୩. ଓଡ଼ିଆ ୪. ହିନ୍ଦୀ ୫. ମ୍ୟାନେଜମେଣ୍ଟ ୬. ଆକାଉଣ୍ଟିଂ ୭. ଅନୁବାଦ କୁଳପତି ଡ. ଶ୍ରୀକାନ୍ତ ମହାପାତ୍ର ବର୍ତ୍ତମାନ ଓଡ଼ିଶା ରାଜ୍ୟ ମୁକ୍ତ ବିଶ୍ୱବିଦ୍ୟାଳୟର କୁଳପତି ଅଛନ୍ତି । ଦୂର ନିରନ୍ତର ଶିକ୍ଷୋକ୍ଷତ୍ରରେ ତାଙ୍କର ୨୫ ବର୍ଷରୁ ଅଧିକ ଅଭିଜ୍ଞତା ରହିଛି । ଡ. ମହାପାତ୍ର ମୁକ୍ତ ବିଶ୍ୱବିଦ୍ୟାଳୟର ପ୍ରଥମ କୁଳପତି । ୨୦୧୫ରେ ସେ ଓଏସ୍‌ଡି ଭାବେ ଯୋଗ ଦେଇଥିଲେ। ପରେ ୨୦୧୬ ମସିହା ମଇ ୧୭ ତାରିଖରେ କୁଳପତି ଭବେ ସେ ଦାୟିତ୍ୱ ନେଇଥିଲେ । ଇନ୍ଦିରା ଗାନ୍ଧୀ ରାଷ୍ଟ୍ରୀୟ ମୁକ୍ତ ବିଶ୍ୱବିଦ୍ୟାଳୟ  ରେ ସେ ପ୍ରଶାସନିକ ପଦବୀରେ ମଧ୍ୟ କାର୍ଯ୍ୟ କରିଛନ୍ତି । ଅଧିକାରୀଗଣ ଡ. ଜୟନ୍ତ କରଶର୍ମା ଓଡ଼ିଶା ରାଜ୍ୟ ମୁକ୍ତ ବିଶ୍ୱବିଦ୍ୟାଳୟର କୁଳ ସଚିବ ଭାବେ ଦାୟିତ୍ୱ ତୁଲାଉଛନ୍ତି । ଜ୍ୟୋତି ପ୍ରକାଶ ମହାପାତ୍ର ସାମ୍ବାଦିକତା ଓ ଗଣଯୋଗାଯୋଗ ବିଭାଗର ଅଧ୍ୟାପକ ଅଛନ୍ତି । ଦିଲ୍ଲୀପ ନାୟକ ଓଡ଼ିଆ ଅଧ୍ୟାପକ ଭାବେ କାମ କରୁଥିବା ବେଳେ ସୁଶାନ୍ତ କୁମାର ମହାରଣା ମ୍ୟାନେଜମେଣ୍ଟ ବିଭାଗ ଦାୟିତ୍ୱରେ ରହିଛନ୍ତି । ସେହିପରି ଶିବାନନ୍ଦ ପଣ୍ଡା କମ୍ପ୍ୟୁଟର ସେଲ୍‌ ଦାୟିତ୍ୱରେ ରହିଛନ୍ତି। ଷ୍ଟଡି ସେଣ୍ଟର ଦୂର ନିରନ୍ତର ଶିକ୍ଷାକୁ ଆଗେଇ ନେବା ପାଇଁ ଓଡ଼ିଶା ରାଜ୍ୟ ମୁକ୍ତ ବିଶ୍ୱବିଦ୍ୟାଳୟ ରାଜ୍ୟର ବିଭିନ୍ନ ସ୍ଥାନରେ ଷ୍ଟଡ଼ି ସେଣ୍ଟର ଖୋଲିଛି । ଏହା ସରକାରୀ, ସ୍ୱୟଂଶାସିତ କିମ୍ବା ସରକାରୀ ଅନୁଦାନପ୍ରାପ୍ତ ମହାବିଦ୍ୟାଳୟମାନଙ୍କରେ ଖୋଲାଯାଇଛି । ମାଲକାନଗିରିଠାରୁ ଆରମ୍ଭ କରି ମୟୁରଭଞ୍ଜ ପର୍ଯ୍ୟନ୍ତ ପ୍ରତି ଜିଲ୍ଲାରେ ମୁକ୍ତ ବିଶ୍ୱିଦ୍ୟାଳୟର ୩୮ଟି ଷ୍ଟଡ଼ି ସେଣ୍ଟର ରହିଛି । ଏହାକୁ ୧୦୦ରେ ପହଞ୍ଚାଇବା ପାଇଁ ବିଶ୍ୱଦ୍ୟାଳୟ ଲକ୍ଷ୍ୟ ରଖିଛି । ନୂତନ ପଦ୍ଧତି ଶିକ୍ଷା ଓଡ଼ିଶା ରାଜ୍ୟ ମୁକ୍ତ ବିଶ୍ୱବିଦ୍ୟାଳୟ ଶିକ୍ଷା କ୍ଷେତ୍ରକୁ ସଭିଙ୍କ ପାଖରେ ଅଳ୍ପ ଖର୍ଚ୍ଚରେ ଓ ନିରନ୍ତର ଭାବେ ପହଞ୍ଚାଇବା ଲକ୍ଷ୍ୟରେ କାର୍ଯ୍ୟ କରୁଛି । ଏହା ଶିକ୍ଷାକ୍ଷେତ୍ରରେ ରାଜ୍ୟର ପ୍ରଥମ ଇଣ୍ଟରନେଟ୍‌ ରେଡ଼ିଓ ପ୍ରଜ୍ଞାବାଣୀ ଆରମ୍ଭ କରିଛି । ସେହିପରି ସମସ୍ତ ପାଠ୍ୟ ପୁସ୍ତକ ଓ୍ବେବସାଇଟ୍‌ରେ ସଭିଙ୍କ ପାଇଁ ମାଗଣାରେ ଉପଲବ୍ଧ ରହିଛି । ଏହାର ନିଜର ଏକ ଆପ୍‌ ରହିଛି । ଭିଡ଼ିଓ ଲେସନ୍ସ ମଧ୍ୟ ସଭିଙ୍କ ପାଇଁ ଉପଲବ୍ଧ ।
ବଙ୍ଗପାଣ୍ଡୁ ଉଷା ଜଣେ ତେଲୁଗୁ ଭାଷାଭାଷୀ ବାଲ୍ଲାଡ ବାଦକ । ସେ ୱାଇଏସ୍ଆର୍ କଂଗ୍ରେସ ପାର୍ଟିର ଜଣେ ସଦସ୍ୟା ଭାବରେ କାର୍ଯ୍ୟ କରୁଛନ୍ତି । ସେ ଲୋକଗୀତ ଓ ନୃତ୍ୟ ପାଇଁ ଜଣାଶୁଣା । ଆନ୍ଧ୍ର ପ୍ରଦେଶ ରାଜ୍ୟ ସରକାର ତାଙ୍କୁ ରାଜ୍ୟ ସୃଜନଶୀଳତା ଏବଂ ସଂସ୍କୃତି ଆୟୋଗର ଅଧକ୍ଷ ଭାବରେ ନିଯୁକ୍ତି କରିଛନ୍ତି । ଜୀବନୀ ସେ ଜଣାଶୁଣା ବଲ୍ଲାଡ ବାଦକ ଓ କବି ବଙ୍ଗପାଣ୍ଡୁ ପ୍ରସାଦ ରାଓଙ୍କ ଝିଅ । ସେ ବାମପନ୍ଥୀ ସଂସ୍ଥା ସହିତ ଜଡ଼ିତ ଥିଲେ ଏବଂ ପରେ ୨୦୧୧ ମସିହାରେ ୱାଇଏସ୍ଆର୍ କଂଗ୍ରେସ ପାର୍ଟିରେ ଯୋଗ ଦେଇଥିଲେ ।
ସେଫୋକ୍ସିଟିନ, ବେପାର ନାମ ମେଫୋକ୍ସିନ, ହେଉଛି ଏକ ଆଣ୍ଟିବାୟୋଟିକ୍, ଯାହା କିଡନୀ ସଂକ୍ରମଣ, ହାଡ଼ ସଂକ୍ରମଣ, ପେଲଭିସ ପ୍ରଦାହ ରୋଗ, ଉଦର ଭିତର ସଂକ୍ରମଣ, ନିମୋନିଆ ଏବଂ ସେପସିସ୍ ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଏକ ଶିରାରେ ଇଞ୍ଜେକ୍ସନ ଆକାରରେ ଧୀରେ ଧୀରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା, ଇଞ୍ଜେକ୍ସନ ସ୍ଥାନରେ ଯନ୍ତ୍ରଣା ଏବଂ ତରଳ ଝାଡ଼ା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କ୍ଲୋଷ୍ଟ୍ରିଡିଏଡସ୍ ଡିଫାଇସିଲ୍ ସଂକ୍ରମଣ ଏବଂ ଅସ୍ଥି ମଜ୍ଜା ବିଫଳତା ହୋଇପାରେ । ଏହା ଗର୍ଭାବସ୍ଥାରେ କ୍ଷତିକାରକ ବୋଲି ଜଣା ନାହିଁ ଏବଂ ସ୍ତନ୍ୟପାନ କରାଇବା ସମୟରେ ଏହା ବ୍ୟବହାର କରାଯାଇପାରେ । ବୃକ୍ କ ଜନିତ ସମସ୍ୟାରେ କମ୍ ମାତ୍ରାର ଔସଧ ଆବଶ୍ୟକ ହୋଇପାରେ । ଏହା ଏକ ସେଫାମାଇସିନ୍; ଯଦିଓ ଦ୍ୱିତୀୟ ପିଢ଼ୀର ସେଫାଲୋସ୍ପୋରିନ୍ ସହିତ ଗୋଷ୍ଠୀଭୁକ୍ତ ହୁଏ  ୧୯୭୨ ମସିହାରେ ସେଫୋକ୍ସିଟିନ୍ ଆବିଷ୍କୃତ ହୋଇଥିଲା ଏବଂ ୧୯୭୮ରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା। ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ। ୨୦୨୧ରେ ଯୁକ୍ତରାଜ୍ୟରେ ୧୦ ମାତ୍ରାର ୨ ଗ୍ରାମ ଔଷଧର ମୂଲ୍ୟ   ୩୦୦ରୁ କମ୍ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୧୧୦ଡଲାର ଅଟେ।
ଗମ୍ଭାରୀଗୁଡ଼ା, ଓଡ଼ିଶାର କଳାହାଣ୍ଡି ଜିଲ୍ଲାର କୋକସରା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୬୪ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଅଶୋକ କୁମାର ଦାସ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ସୋର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୭୭,୭୪୩ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ବିଷ୍ଣୁବ୍ରତ ରାଉତରାୟଙ୍କୁ ୬୩୧ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
କ୍ରାଇମିଆନ-କଙ୍ଗୋ ହେମୋରେଜିକ ଜ୍ୱର ବା ସିସିଏଚଏଫ  ଇଂରାଜୀ ଭାଷାରେ     ଭୂତାଣୁ ଜନିଟ ରୋଗ   । ଜ୍ୱର, ମାଂସପେଶୀ ଯନ୍ତ୍ରଣା, ମୁଣ୍ଡ ବିନ୍ଧା, ବାନ୍ତି, ତରଳ ଝାଡ଼ା, ଚର୍ମରେ ପେଟେକିଆଲ ରକ୍ତସ୍ରାବ   ଇତ୍ୟାଦି ଲକ୍ଷଣମାନ ଦେଖାଯାଏ । ସଂସ୍ପର୍ଶରେ ଆସିବାର ୨ ସପ୍ତାହ ମଧ୍ୟରେ ଲକ୍ଷଣ ଦେଖାଯାଏ । ରୋଗ ଜଟିଳ ହେଲେ ବୃକ୍‌କ   ଫେଲ ହୋଇପାରେ । ବଞ୍ଚିଯାଇଥିବା ରୋଗୀ ପ୍ରାୟ ୨ ସପ୍ତାହରେ ଉପଶମ ଲାଭ କରନ୍ତି । ଟିଙ୍କ   କାମୁଡ଼ା ବା ସଂକ୍ରମିତ ପଶୁଧନଠାରୁ   ଏହି ସିସିଏଚଏଫ ଭୂତାଣୁ ବ୍ୟାପିଥାଏ । କୃଷକ   ବା କଂସେଇଖାନାରେ   କାମ କରୁଥିବା ଲୋକ ସାଧାରଣତଃ ସଂକ୍ରମିତ ହୁଅନ୍ତି । ଦେହର ତରଳ ପଦାର୍ଥ   ମାଧ୍ୟମରେ ମଧ୍ୟ ଏହା ବ୍ୟାପିଥାଏ । ଆଣ୍ଟିବଡି   ସନ୍ଧାନ, ଭୂତାଣୁ ବା ତାହାର ଆରଏନଏ   ସନ୍ଧାନ କରି ରୋଗ ନିର୍ଣ୍ଣୟ କରାଯାଏ । ଏହା ଏକ ପ୍ରକାର ଭୂତାଣୁ ଜନିତ ରକ୍ତସ୍ରାବ ଜ୍ୱର  . ଟିଙ୍କ କାମୁଡ଼ା ନ‌ଖାଇଲେ ପ୍ରତିଷେଧ ହୋଇଯିବ । ଏହାର ଟିକା   ବାଣିଜ୍ୟିକ ସ୍ତରରେ ମିଳୁନି । ରୋଗୀର ସ‌ହାୟକ ଯତ୍ନ   ନିଆଯାଏ । ରିବାଭିରିନ ଔଷଧ ଦେଲେ ଉପକାର ମିଳିପାରେ । ଏହି ରୋଗ ଆଫ୍ରିକା, ବାଲକାନସ   , ମଧ୍ୟ ପ୍ରାଚ୍ୟ ଓ ଏସିଆର ଲୋକମାନଙ୍କୁ ହୁଏ । ଅଧିକାଂଶ ସମୟରେ ଏହା ମହାମାରୀ   ରୁପ ଧାରଣ କରେ । ସନ ୨୦୧୩ରେ ଇରାନ  , ରୁଷିଆ, ତୁର୍କୀ  , ଉଜବେକିସ୍ଥାନ   ଆଦି ଦେଶମାନଙ୍କରେ ୫୦ଟି ରୋଗୀ ଚିହ୍ନଟ ହୋଇଥିଲେ । ପ୍ରାୟ ୧୦ରୁ ୪୦% ରୋଗୀ ମୃତ୍ୟୁ ବରଣ କରନ୍ତି । ସନ ୧୯୪୦ରେ ଏହି ରୋଗ ପ୍ରଥମେ ଚିହ୍ନଟ ହୋଇଥିଲା ।
ଆଫ୍ଲିବରସେପ୍ଟ, ବେପାର ନାମ ଇଲିଆ ଏବଂ ଜାଲ୍ଟ୍ରାପ୍, ଏକ ଔଷଧ ଯାହା ମାକୁଲାର ଡିଜେନେରେସନ ଏବଂ ଶରୀରର ବିଭିନ୍ନ ଅଂଶକୁ ବ୍ୟାପିଥିବା କଲୋରେକ୍ଟାଲ୍ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । କୋଲୋନ୍ କର୍କଟ ପାଇଁ ଏହା ଫ୍ଲୋରୋୟୁରେସିଲ୍, ଲ୍ୟୁକୋଭୋରିନ୍ ଏବଂ ଇରିନୋଟେକାନ୍ ସହିତ ଦିଆଯାଏ । ଏହା ଆଖିରେ ଇଞ୍ଜେକ୍ସନ କିମ୍ବା ଶିରାଭ୍ୟନ୍ତର ଇନଫ୍ୟୁଜନ‌ଦ୍ୱାରା ବ୍ୟବହୃତ ହୁଏ। ଆଖିରେ ବ୍ୟବହୃତ ହେଉଥିବା ଔଷଧର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସବକଞ୍ଜକ୍ଟାଇଭାଲ୍ ରକ୍ତସ୍ରାବ, ଆଖି ଯନ୍ତ୍ରଣା ଏବଂ ମୋତିଆବିନ୍ଦୁ ହୋଇପାରେ । କର୍କଟ ପାଇଁ ବ୍ୟବହୃତ ହେଉଥିବା ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସ୍ୱଳ୍ପ ଶ୍ୱେତ ରକ୍ତ କଣିକା, ତରଳ ଝାଡ଼ା, ଅଧିକ ଯକୃତ ଏନଜାଇମ୍ ଏବଂ କମ୍ ପ୍ଲାଲେଟ୍ ହୋଇପାରେ । କର୍କଟ ନିମନ୍ତେ ବ୍ୟବହୃତ ହେଉଥିବା ଔଷଧର ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ରକ୍ତସ୍ରାବ, ଜଠରାନ୍ତ୍ର ଛିଦ୍ର ଏବଂ କ୍ଷତ ଉତ୍ତମ ରୂପେ ଭଲ ନ ହେବା ଦେଖାଯାଏ । ଏହା ଭାସ୍କୁଲାର ଏଣ୍ଡୋଥେଲିଆଲ୍ ବୃଦ୍ଧି ଫ୍ୟାକ୍ଟର୍   ଏବଂ ପ୍ଲାସେଣ୍ଟାଲ୍ ବୃଦ୍ଧି ଫ୍ୟାକ୍ଟର୍  ର ଏକ ଅବରୋଧକାରୀ ଔଷଧ । ଆଫ୍ଲିବରସେପ୍ଟ ୨୦୧୨ ମସିହାରେ ୟୁରୋପ ଏବଂ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ନିମନ୍ତେ ଅନୁମୋଦନ କରାଯାଇଥିଲା । ଆଖି ଉପଚାର ନିମନ୍ତେ ଯୁକ୍ତରାଷ୍ଟ୍ରରେ ମାସକୁ ଥରେ ଦିଆଯାଉଥିବା ମାତ୍ରାର ମୂଲ୍ୟ ୧୯୫୦ ଡଲାର ଥିଲା । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ପ୍ରାୟ ୪୧ ପାଉଣ୍ଡ ।ଅଟେ । କର୍କଟ ରୋଗ ପାଇଁ ବ୍ୟବହୃତ ୨୫ମିଗ୍ରା/ମିଲି ଥିବା 4 ମି.ଲି. ଦ୍ରବଣର ମୂଲ୍ୟ ଯୁକ୍ତରାଷ୍ଟ୍ରରେ ୧୬୮୦ ଡଲାର ଓ ଯୁକ୍ତରାଜ୍ୟରେ ୧୯୬ ପାଉଣ୍ଡ ।
ଘୋଡ଼ାନାଲ ବୃକ୍‌କ କୁହାଯାଏ ଯେତେବେଳେ ଦୁଇ ବୃକ୍‌କର ମିଶ୍ରଣ ହୋଇଥାଏ । ସାଧାରଣତଃ ଏହାର କୌଣସି ଲକ୍ଷଣ ଦେଖାଯାଏ ନାହିଁ ଏବଂ ବୃକ୍‌କର କାର୍ଯ୍ୟ ସ୍ୱାଭାବିକ ଥାଏ । ଜଟିଳତା ମଧ୍ୟରେ ବୃକ୍‌କ ସଂକ୍ରମଣ, ବୃକ୍‌କ ପଥର ରୋଗ, ହାଇଡ୍ରୋନେଫ୍ରୋସିସ୍ ଏବଂ ଭେସିକୋୟୁରେଟେରାଲ ରିଫ୍ଲକ୍ସ ହୋଇପାରେ । ପାରିବାରିକ ଇତିହାସ ଥିଲେ, ଗର୍ଭାବସ୍ଥାରେ ଉଚ୍ଚ ରକ୍ତ ଶର୍କରା ଥିଲେ ବା ମଦ୍ୟପାନ କଲେ ଏହି ଅବସ୍ଥା ସୃଷ୍ଟି ହୋଇପାରେ  ଏଡ଼ୱାର୍ଡ଼ସ ସିଣ୍ଡ୍ରୋମ, ଟର୍ନର ସିଣ୍ଡ୍ରୋମ ଏବଂ ଡାଉନ୍ ସିଣ୍ଡ୍ରୋମ ରୋଗୀମାନଙ୍କଠାରେ ଘୋଡ଼ାନାଲ ବୃକ୍‌କ ସଙ୍କଟ ଅଧିକ ରହେ । ସଂଯୋଜକ ଅଂଶକୁ ଘୋଡ଼ାନାଲ ବୃକ୍‌କର ଇସ୍ଥମସ କୁହାଯାଏ । ଅନ୍ୟାନ୍ୟ କାରଣରୁ ମେଡିକାଲ ଇମେଜିଙ୍ଗ କରୁଥିବା ସମୟରେ ଏହି ଅବସ୍ଥାର ନିର୍ଣ୍ଣୟ ହୁଏ  ସାଧାରଣତଃ ଅସ୍ତ୍ରୋପଚାର ସୁପାରିଶ କରାଯାଏ ନାହିଁ  ଘୋଡ଼ାନାଲ ବୃକ୍‌କର ଉପସ୍ଥିତି ବୃକ୍‌କ ପଥର ରୋଗ ଚିକିତ୍ସାରେ ପରିବର୍ତ୍ତନ ଆଣିପାରେ  ପ୍ରାୟ ୫୦୦ ଜଣଙ୍କ ମଧ୍ୟରେ ଜଣକର ଘୋଡ଼ାନାଲ ବୃକ୍‌କ ଥାଏ । ପୁରୁଷମାନେ ମହିଳାଙ୍କ ତୁଳନାରେ ଦୁଇଗୁଣ ପ୍ରଭାବିତ ହୁଅନ୍ତି। ଏହା ଏକ ଆଜନ୍ମ ତୃଟି ରୋଗ ଏବଂ ଜନ୍ମରୁ ଉପସ୍ଥିତ ଥାଏ । ଡା କାର୍ପି ପ୍ରଥମେ ୧୫୨୨ ମସିହାର ଏହାର ବର୍ଣ୍ଣନା କରିଥିଲେ।
ବୀଣାପାଣି ମହାନ୍ତି  (୧୧ ନଭେମ୍ବର ୧୯୩୬ - ୨୪ ଅପ୍ରେଲ ୨୦୨୨) ଜଣେ ଓଡ଼ିଆ ଗାଳ୍ପିକା ଥିଲେ  । ସେ ବୃତ୍ତିରେ ଅର୍ଥନୀତି ଅଧ୍ୟାପିକା ଭାବେ କାର୍ଯ୍ୟ କରି ସେଥିରୁ ଅବସର ନେଇଥିଲେ । ୨୦୨୦ ମସିହାରେ ତାଙ୍କର ଆଜୀବନ ସାହିତ୍ୟିକ କୃତି ନିମନ୍ତେ ସେ ପଦ୍ମଶ୍ରୀ ସମ୍ମାନ ଏବଂ ଓଡ଼ିଆ ସାହିତ୍ୟର ସର୍ବୋଚ୍ଚ ପୁରସ୍କାର ଅତିବଡ଼ୀ ଜଗନ୍ନାଥ ଦାସ ସମ୍ମାନରେ ପୁରସ୍କୃତ ହୋଇଥିଲେ । ସେ କେନ୍ଦ୍ର ସାହିତ୍ୟ ଏକାଡେମୀ ଓ ଶାରଳା ପୁରସ୍କାରରେ ମଧ୍ୟ ସମ୍ମାନୀତ ହୋଇଥିଲେ । ସେ ଓଡ଼ିଶା ଲେଖିକା ସଂସଦର ସଭାପତି ଭାବରେ କାର୍ଯ୍ୟ କରିଥିଲେ । ଜୀବନୀ ବୀଣାପାଣି ମହାନ୍ତିଙ୍କ ଜନ୍ମ ୧୯୩୬ ମସିହାରେ ବ୍ରହ୍ମପୁରରେ ହୋଇଥିଲା । ମାତ୍ର ତାଙ୍କ ପୈତୃକ ଗୃହ କେନ୍ଦ୍ରାପଡ଼ା ନିକଟସ୍ଥ ଚାନ୍ଦୋଳଠାରେ ଥିଲା । ସେ ୧୯୫୩ ମସିହାରେ ମାଟ୍ରିକ, ୧୯୫୭ରେ ଅର୍ଥନୀତିରେ ସ୍ନାତକ ଓ ୧୯୫୯ରେ ସ୍ନାତକୋତ୍ତର ଉତ୍ତୀର୍ଣ୍ଣ ହୋଇଥିଲେ । ସେ ଆଜୀବନ ଅବିବାହିତା ଥିଲେ । ୧୯୬୦ ମସିହାରେ ସେ ଜଣେ ଅର୍ଥନୀତି ଅଧ୍ୟାପିକା ଭାବେ କାର୍ଯ୍ୟ ଆରମ୍ଭ କରିଥିଲେ ଓ ୧୯୯୨ରେ ଏଥିରୁ ଅବସର ଗ୍ରହଣ କରିଥିଲେ । ତାଙ୍କର ସାହିତ୍ୟିକ ଜୀବନ କବିତା ଲେଖାରୁ ଆରମ୍ଭ ହୋଇଥିଲା । ସାହିତ୍ୟ ସର୍ଜନା ବୀଣାପାଣି ମହାନ୍ତି ପ୍ରଥମେ କବିତା ରଚନା ଆରମ୍ଭ କରି ପରବର୍ତ୍ତୀ ସମୟରେ ଗଳ୍ପ ଓ ଉପନ୍ୟାସ ମଧ୍ୟ ରଚନା କରିଥିଲେ । ୧୯୫୫ ମସିହାରେ ତାଙ୍କର ପ୍ରଥମ କବିତା  "ତନ୍ଦ୍ରାହତ"  ପ୍ରଜାତନ୍ତ୍ର ନାରୀମହଲରେ ପ୍ରକାଶ ପାଇଥିଲା । ୧୯୫୭ ମସିହାରେ ତାଙ୍କର ପ୍ରଥମ ଗଳ୍ପ  "ଗୋଟିଏ ରାତ୍ରୀର କାହାଣୀ"  ରବିବାର ପ୍ରଜାତନ୍ତ୍ରରେ ପ୍ରକାଶ ପାଇଥିଲା । ୧୯୬୧ ମସିହାରେ ତାଙ୍କ ଗଳ୍ପ  "ନାଉଗଛ"  ତାଙ୍କୁ ବହୁ ପାଠକୀୟ ସ୍ୱୀକୃତି ଆଣି ଦେଇଥିଲା । ପରେ ସେ କବିତା ଛାଡ଼ି ସମ୍ପୂର୍ଣ୍ଣ ଭାବରେ ଗଳ୍ପ ଲେଖିବାକୁ ଲାଗିଥିଲେ । ତାଙ୍କର ରଚନା ମୁଖ୍ୟତଃ ଚଳନ୍ତି ଜନଜୀବନକୁ ଭିତ୍ତି କରି । ସେ  "ନାଉଗଛ"  ଗଳ୍ପଟି ବାଲେଶ୍ୱର କୁନ୍ତଳା କୁମାରୀ ମହାବିଦ୍ୟାଳୟରେ ଅଧ୍ୟାପନା ସମୟରେ ଲେଖିଥିଲେ । କଲେଜରେ ଆପେ ଆପେ ମାଡ଼ିଥିବା ନାଉଗଛ ଥିଲା ଏ ଗଳ୍ପ ପଛର ପ୍ରେରଣା । ସେହିପରି ପାଟଦେଈ ଗଳ୍ପଟି ଭୁବନେଶ୍ୱରର ରସୁଲଗଡ଼ ଛକରେ ବସରେ ଜୋର କରି ଠେଲି ବସାଯାଇଥିବା ଏକ ଝିଅକୁ ଦେଖି ଲେଖାଯାଇଥିଲା । ରଚନାବଳୀ ଗପ ଉପନ୍ୟାସ ସୀତାର ଶୋଣିତ ମନସ୍ୱିନୀ କୁନ୍ତୀ କୁନ୍ତଳା ଶକୁନ୍ତଳା ଆତ୍ମଜୀବନୀ ବିତିଯାଇଥିବା ଦିନ  (ପ୍ରକାଶନ ଅପେକ୍ଷାରେ) ସମ୍ମାନ ଓ ପୁରସ୍କାର ପଦ୍ମଶ୍ରୀ, ୨୦୨୦ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର, ୧୯୯୦  (ପାଟଦେଇ ପାଇଁ) ଅତିବଡ଼ୀ ଜଗନ୍ନାଥ ଦାସ ସମ୍ମାନ, ୨୦୧୯ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୧୯୭୦  (କସ୍ତୁରୀ ମୃଗ ଓ ସବୁଜ ଅରଣ୍ୟ ପାଇଁ) ଝଙ୍କାର ପୁରସ୍କାର  (କ୍ଷୁଦ୍ରଗଳ୍ପ), ୧୯୭୪  (ପ୍ରଜାତନ୍ତ୍ର ପ୍ରଚାର ସମିତି ପ୍ରଦତ୍ତ) ଶାରଳା ପୁରସ୍କାର, ୨୦୧୦ ସାହିତ୍ୟ ଭାରତୀ ସମ୍ମାନ, ୨୦୦୨ ଧରିତ୍ରୀ କ୍ଷୁଦ୍ରଗଳ୍ପ ସମ୍ମାନ, ୧୯୮୦ ବିଷୁବ ପୁରସ୍କାର, ୨୦୦୦ ମୃତ୍ୟୁ ୨୦୨୨ ମସିହା ଅପ୍ରେଲ ୨୪ ତାରିଖରେ ୮୫ ବର୍ଷ ବୟସରେ ବୀଣାପାଣି ମହାନ୍ତିଙ୍କର ଦେହାନ୍ତ ହୋଇଥିଲା  ।
ବ୍ରିଟିଶ ଶାସନ କାଳରେ ମହାରାଣୀ ଭବାନୀ  (୧୭୧୬ - ୧୮୦୩) ବଙ୍ଗଳାଦେଶ ନାଟୋରେର ଜଣେ ଜମିଦାର ଥିଲେ  । ନାଟୋରେ ସମ୍ପତ୍ତିର ଜମିଦାର ତାଙ୍କ ସ୍ୱାମୀ ରାଜା ରମାକାନ୍ତ ମୋଇତ୍ର  (ରାୟ)ଙ୍କ ମୃତ୍ୟୁ ପରେ ମହାରାଣୀ ଜମିଦାର ହୋଇଥିଲେ  । ରାଜଶାହୀ ରାଜାଙ୍କ ନାଟୋର ସମ୍ପତ୍ତିର ଏକ ବୃହତ ସାମ୍ରାଜ୍ୟ ଥିଲା ଯାହା ବଙ୍ଗଳାର ଏକ ବିସ୍ତୃତ ସ୍ଥାନ ଅଧିକାର କରିଥିଲା  । ନାଟୋରେ ସମ୍ପତ୍ତିର କ୍ଷେତ୍ର ପ୍ରାୟ ୩୪,୦୦୦ ବର୍ଗ କିଲୋମିଟର  (୧୩,୦୦୦ ବର୍ଗ ମାଇଲ) ଥିଲା ଏବଂ ଏହା କେବଳ ଉତ୍ତର ବଙ୍ଗ ନୁହେଁ ବରଂ ମୁର୍ସିଦାବାଦ, ଜେସୋର, ବିରବମ ଏବଂ ବର୍ଡୱାନର ପ୍ରଶାସନିକ ଜିଲ୍ଲାକୁ ନେଇ ଗଠିତ ହୋଇଥିଲା  । ସ୍ୱାମୀଙ୍କ ମୃତ୍ୟୁ ପରେ ନାଟୋରର ରାଣୀ ଭବାନୀ ଉଭୟ ସମ୍ପତ୍ତି ଏବଂ ରାଜପ୍ରାସାଦକୁ ବିସ୍ତାର କରିଥିଲେ । ଜୀବନ ୧୭୧୬ ମସିହାରେ ବୋଗ୍ରା ଜିଲ୍ଲାର ଛତିଶଗଡ଼ ଗ୍ରାମରେ ଏକ ବ୍ରାହ୍ମଣ ପରିବାରରେ ଭବାନୀ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଆତ୍ମାରାମ ଚୌଧୁରୀ ଥିଲା, ସେ ବୋଗ୍ରା ଜିଲ୍ଲାର ଚାଟ-ଇନ ଗ୍ରାମର ଜମିଦାର ଥିଲେ । ଭବାନୀ ରାଜଶାହୀର ତତ୍କାଳୀନ ଜମିଦାର ରାଜା ରମାକାନ୍ତ ମୋଇତ୍ର  (ରାୟ)ଙ୍କୁ ବିବାହ କରିଥିଲେ  । ୧୭୪୮ ମସିହାରେ ତାଙ୍କ ମୃତ୍ୟୁ ପରେ, ଭବାନୀ ବିଧିବଦ୍ଧ ଭାବରେ ଜମିଦାର ହୋଇଗଲେ । ଜମିଦାର ଭାବରେ ମହିଳାମାନେ ସେହି ସମୟରେ ଖୁବ କମ ଥିଲେ, କିନ୍ତୁ ରାଣୀ ଭବାନୀ ଚାରି ଦଶନ୍ଧି ଧରି ବିଶାଳ ରାଜଶାହୀ ଜମିଦାରୀକୁ ଏତେ ଦକ୍ଷ ଏବଂ ପ୍ରଭାବଶାଳୀ ଭାବରେ ପରିଚାଳନା କରିଥିଲେ, ଯେ ଜମିରୁ ବାର୍ଷିକ ଆୟ ପାଖାପାଖି ୧୫ ନିୟୁତ ଟଙ୍କା ପର୍ଯ୍ୟନ୍ତ ଅତିକ୍ରମ କରିଥିଲା  ଯେଉଁଥିରୁ ୭ ନିୟୁତ ଟଙ୍କା ସାର୍ବଜନୀନ ଉପଯୋଗୀତା ନିର୍ମାଣ ଏବଂ ଅସହାୟ ଲୋକଙ୍କୁ ସହାୟତା ପାଇଁ ଦିଆଯାଇଥିଲା ଏବଂ ଅବଶିଷ୍ଟାଂଶ ରାଜ୍ୟ ପାଇଁ ବ୍ୟବହାର କରାଯାଇଥିଲା । ନାଟୋରେରେ ଥିବା ରାଣୀ ଭବାନୀଙ୍କ ଘର ଆଜି ପର୍ଯ୍ୟନ୍ତ ବାଂଲାଦେଶର ଏକ ପ୍ରମୁଖ ପର୍ଯ୍ୟଟନ ସ୍ଥଳୀ ହୋଇ ରହିଛି । ରାଣୀ ଭବାନୀ ୧୮୦୩ ମସିହାରେ, ୭୯ ବର୍ଷ ବୟସରେ, ପ୍ଲାସୀ ଯୁଦ୍ଧର 46 ବର୍ଷ ପରେ ମୃତ୍ୟୁ ବରଣ କରିଥିଲେ । ଅବଦାନ ଏବଂ କାର୍ଯ୍ୟ ରାଣୀ ଭବାନୀ ତାଙ୍କର ପରୋପକାରୀ ତଥା ସାଧାରଣ ଉଦାରତା କାରଣରୁ ସାଧାରଣ ଲୋକମାନଙ୍କ ମଧ୍ୟରେ ଘରେ ଘରେ ପ୍ରଚଳିତ ହୋଇଗଲେ,ଏବଂ ଏହା ତାଙ୍କ ବ୍ୟକ୍ତିଗତ ଜୀବନ ସହିତ ମିଳିତ ହୋଇଗଲା । ସେ ବେଙ୍ଗାଲୁରୁରେ ନିର୍ମାଣ କରିଥିବା ମନ୍ଦିର, ଗେଷ୍ଟହାଉସ୍ ଏବଂ ସଡ଼କ ସଂଖ୍ୟା ଶହ ଶହ ବୋଲି ଜଣାପଡିଛି । ସେ ନିଜ ଅଧିବାସୀମାନଙ୍କର ଅଧିକ ମାତ୍ରାରେ ଜଳ ସମସ୍ୟାକୁ ଦୂର କରି ଅନେକ ଜଳ ଟାଙ୍କି ମଧ୍ୟ ନିର୍ମାଣ କରିଥିଲେ । ସେ ହାଓଡ଼ାରୁ ବାରଣାସୀ ପର୍ଯ୍ୟନ୍ତ ଏକ ରାସ୍ତା ନିର୍ମାଣ କରିଥିଲେ । ସେ ସମାଜରେ ବିଧବାମାନଙ୍କର ପୁନଃ ବିବାହର ପରିଚୟ ଦେଇ ସାମାଜିକ ସଂସ୍କାର ଆଣିବାକୁ ଚେଷ୍ଟା କରିଥିଲେ କିନ୍ତୁ ବିଫଳ ହୋଇଥିଲେ । ୧୭୭୦ ମସିହାର ବଙ୍ଗଳାର ଦୁର୍ଭିକ୍ଷ ସମୟରେ, ସେ ନିଜ ଖର୍ଚ୍ଚରେ ଲୋକଙ୍କୁ ସାହାଯ୍ୟ କରିବା ପାଇଁ ଆଠଟି ବୈଦ୍ୟମାନନଙ୍କୁ ନିଯୁକ୍ତି କରି ଗରିବ ଲୋକଙ୍କୁ ସାହାଯ୍ୟ କରିଥିଲେ ।
ମାର୍ଗେଟୁକ୍ସିମାବ  ଇଂରାଜୀ ଭାଷାରେ , ବେପାର ନାମ ମାର୍ଗେଞ୍ଜା, ହେଉଛି ଏକ ଔଷଧ ଯାହା ଏଚଇଆର୨-ଯୁକ୍ତାତ୍ମକ  ( 2- ) ବିକ୍ଷେପିତ ସ୍ତନ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ପୂର୍ବ ଚିକିତ୍ସାରେ ବିଫଳ ହୋଇଥିବା ଲୋକମାନଙ୍କ ନିମନ୍ତେ ଏହା ବ୍ୟବହୃତ ହୁଏ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । କେମୋଥେରାପି ସହିତ ମିଳିତ ଭାବରେ ବ୍ୟବହୃତ ହେଲେ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥକ୍କାଣ, ଅଇ, ତରଳ ଝାଡ଼ା, ମୁଣ୍ଡବିନ୍ଧା, ଜ୍ୱର, କେଶହାନୀ, ପେଟ ଯନ୍ତ୍ରଣା, ପ୍ରାନ୍ତୀୟ ସ୍ନାୟୁରୋଗ, ମାଂସପେଶୀ ଯନ୍ତ୍ରଣା, ଅଣନିଶ୍ୱାସ ଏବଂ ଶିରାରେ ତରଳ ପଦାର୍ଥ ଦେବାର ପ୍ରତିକ୍ରିୟା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଆଇଜିଜି   ମୋନୋକ୍ଲୋନାଲ ଆଣ୍ଟିବଡି ଯାହା ମାନବ ଏପିଡର୍ମାଲ୍ ବୃଦ୍ଧି ଫ୍ୟାକ୍ଟର୍ ରିସେପ୍ଟର 2  ( 2) ସହିତ ଅନୁବନ୍ଧିତ ହୋଇ କାର୍ଯ୍ୟକ୍ଷମ ହୁଏ  । ୨୦୨୦ ରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ମାର୍ଜେଟକ୍ସାଇମାବ ଅନୁମୋଦିତ ହୋଇଥିଲା । ୨୦୨୨ ସୁଦ୍ଧା ଏହା ୟୁରୋପ କିମ୍ବା ବ୍ରିଟେନରେ ଅନୁମୋଦିତ ହୋଇନାହିଁ । ଯୁକ୍ତରାଷ୍ଟ୍ରରେ ୭୦ କିଲୋଗ୍ରାମ ଓଜନର ରୋଗୀଙ୍କ ପାଇଁ ପ୍ରତି ତିନି ସପ୍ତାହରେ ପ୍ରାୟ ୯,୧୦୦ ଡଲାର ଖର୍ଚ୍ଚ ହୋଇଥାଏ ।
ଯୁଗରାମ ବେହେରା  (ଜନ୍ମ: ୧୪ ସେପ୍ଟେମ୍ବର ୧୯୪୫) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଧର୍ମଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଯୁଗରାମ ବେହେରା ୧୯୪୫ ମସିହାର ସେପ୍ଟେମ୍ବର ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସୁନ୍ଦର ବେହେରା ଓ ପତ୍ନୀଙ୍କ ନାମ କମଳା ବେହେରା । ରାଜନୈତିକ ଜୀବନ ଯୁଗରାମ ବେହେରା ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ନାଟୋ ବା ଉତ୍ତର ଆଟଲାଣ୍ଟିକ ସନ୍ଧି ସଂଗଠନ  ଇଂରାଜୀ ଭାଷାରେ   ; :  ' ;   ଅନ୍ୟ ଡାକ ନାମ ଉତ୍ତର ଆଟଲାଣ୍ଟିକ ଆଲିଆନ୍ସ/  , ଏକ ଆନ୍ତସରକାରୀ ସଂଘ ଯେଉଁଥିରେ ୨୯ଟି ଉତ୍ତର ଆମେରିକୀୟ ଓ ୟୁରୋପୀୟ ଦେଶର ସରକାରମାନଙ୍କର   ସାମରିକ ସନ୍ଧି   ହୋଇଛି । ସନ ୪ ଏପ୍ରିଲ ୧୯୪୯ରେ ଏହି ସଂଘ ଉତ୍ତର ଆଟଲାଣ୍ଟିକ ସନ୍ଧି ପତ୍ର କାର୍ଯ୍ୟକାରୀ କରିଥିଲା । ନାଟୋ, ଏକ ସାମୁହିକ ସୁରକ୍ଷାତ୍ମକ ସଂଘ ଗଠନ କରି ତାହାଦ୍ୱାରା ଏହାର ନିଜସ୍ୱ ସ୍ୱାଧୀନ ସଭ୍ୟମାନେ ବାହ୍ୟ ସଂସ୍ଥାରୁ ଆକ୍ରମଣ ହେଲେ ଏହା ବିରୁଦ୍ଧରେ ପାରସ୍ପାରିକ ସୁରକ୍ଷା ନିମନ୍ତେ ପଦକ୍ଷେପ ନେବେ । ନାଟୋର ମୂଖ୍ୟ କାର୍ଯ୍ୟାଳୟ    '    ବ୍ରସେଲସ,   ବେଲଜିଅମର ଏଭରେଠାରେ ଓ ସୁପ୍ରିମ ହେଡକ୍ୱାଟର ଆଲାଏଡ ପାୱାର ୟୁରୋପର    ମୋନସରେ ସାମୁହିକ କାର୍ଯ୍ୟାଳୟ ସାମୁହିକ କମାଣ୍ଡ ଅବସ୍ଥିତ ଅଛି । ଏହାର ପ୍ରତିଷ୍ଠ ପରଠାରୁ ଅନେକ ନୂଆ ସଭ୍ୟ ନାମ ଲେଖାଇବା ଫଳରେ ପ୍ରଥମରୁ ଥିବା ୧୨ ସଭ୍ୟ ସଂଖ୍ୟା ଇତିମଧ୍ୟରେ ବଢ଼ି ୨୯ ହୋଇଗଲାଣି । ୫ ଜୁନ ୨୦୧୭ରେ ଶେଷ ନୂଆ ସଭ୍ୟ ଭାବରେ ମୋଣ୍ଟେନିଗ୍ରୋ   ଯୋଗଦାନ କରଛି । ବୋସନିଆ ଓ ହେର୍ଜେଗୋଭିନା  , ଜର୍ଜିଆ  , ଉତ୍ତର ମାସିଡୋନିଆ   ଓ ୟୁକ୍ରେନ‌କୁ   ସମ୍ଭାବ୍ୟ ସଭ୍ୟ ଭାବରେ ନାଟୋ ବିଚାର କରିଛି । ନାଟୋର ଶାନ୍ତି ସ‌ହ‌ଯୋଗୀ କାର୍ଯ୍ୟକ୍ରମରେ ୨୧ଟି ଅଧିକ ଦେଶ ଯୋଗଦାନ କରୁଛନ୍ତି । ସମୁଦାୟ ପୃଥିବୀର ଖର୍ଚ୍ଚର ପ୍ରାୟ ୭୦% ସମସ୍ତ ନାଟୋ ସଭ୍ୟଙ୍କର ମିଲିଟାରୀ ବାବଦରେ ଖର୍ଚ୍ଚ ହେଉଛି । ସନ ୨୦୨୪ ସୁଦ୍ଧା ପ୍ରତିରକ୍ଷା ଲକ୍ଷ ବାବଦ ଜିଡିପିର ୨% ଖର୍ଚ୍ଚ କରିବାକୁ ସମସ୍ତ ସଭ୍ୟ ରାଜି ହୋଇଛନ୍ତି । ଇତିହାସ ଦ୍ୱିତୀୟ ଯୁଦ୍ଧ ପରିପ୍ରେକ୍ଷୀରେ ସୋଭିଏଟ ୟୁନିଅନ ଓ ଜର୍ମାନୀର ଆକ୍ରମଣ ଆଶଙ୍କାରେ ଫ୍ରାନସ ଓ ସଂଯୁକ୍ତ ରାଷ୍ଟ୍ର ଦୁହେଁ ସନ୍ଧି ଓ ପାରଷ୍ପରିକ ସ‌ହାୟତା ନିମନ୍ତେ ୪ ମାର୍ଚ୍ଚ, ୧୯୪୭ରେ ଏକ ଚୁକ୍ତି ସମ୍ପାଦନ କରିଥିଲେ ଯାହାକୁ ଟ୍ରିଟି ଅଫ ଡନ‌କିନ   କୁହାଯାଏ । ସନ ୧୯୪୮ରେ ଏହି ସନ୍ଧିରେ ବେନେଲକ୍ସ   ଦେଶମାନେ ଯୋଗଦାନ କରି ଏହାକୁ ପଶ୍ଚିମ ୟୁନିଅନ   ନାମ ଦେଲେ ଓ ପରେ ଏହାକୁ ବ୍ରସେଲସ ଟ୍ରିଟି ଅର୍ଗାନାଇଜେସନ ଭାବରେ ସୂଚନା ଦିଆଗଲା ଓ ଟ୍ରିଟି ଅଫ ବ୍ରସେଲସ   ନାମ କରଣ କରାଗଲା । ଅଧିକ ମିଲିଟାରୀ ସ‌ହ‌ଯୋଗ ନିମନ୍ତେ ଉତ୍ତର ଆମେରିକା ସ‌ହିତ ସଂଯୁକ୍ତ ରାଷ୍ଟ୍ର, କାନାଡ଼ା, ପର୍ତୁଗାଲ, ଇଟାଲି, ନର‌ୱେ, ଡେନମାର୍କ ଓ ଆଇଲ୍ୟାଣ୍ଡ ଇତ୍ୟାଦି ଦେଶମାନଙ୍କୁ ସଭ୍ୟ କରିବା ନିମନ୍ତେ ବାର୍ତ୍ତାଳାପ କରି ସଭ୍ୟମାନେ ୪ ଏପ୍ରିଲ ୧୯୪୯ରେ ଉତ୍ତର ଆଟଲାଣ୍ଟିକ ସନ୍ଧି ପତ୍ରରେ ଦସ୍ତଖତ କଲେ ।
କୁଣ୍ଡଳ ପୁର ଭାରତର ମଧ୍ୟପ୍ରଦେଶରେସ୍ଥିତ ଏକ ସହର ଅଟେ ଯାହା ଦମୋହରୁ ୩୫ କିଲୋମିଟର ଦୂରରେସ୍ଥିତ । ଏହା ଏକ ପ୍ରମୁଖ  "ଜୈନ ତୀର୍ଥ"  ସ୍ଥଳ ଅଟେ । ଏଠାରେ ତୀର୍ଥକର ଋଷଭଦେବଙ୍କ ଏକ ବିଶାଳ ପ୍ରତିମା ବିରାଜମାନ ହୋଇଛି । ଜୈନ ତୀର୍ଥ ସ୍ଥଳ କୁଣ୍ଡଳପୁରରେ ୬୩ଟି ଜୈନ ମନ୍ଦିର ରହିଛି । ସେଥିରୁ ୨୨ଟି ମନ୍ଦିର ବହୁ ପ୍ରସିଦ୍ଧ ଅଟେ । ଏହି ମନ୍ଦିରରେ ବଡ଼ ବାବା  (ଭଗବାନ ଆଦିନାଥ)ଙ୍କ ବିଶାଳ ପ୍ରତିମା ରହିଛି  । ଏହି ପ୍ରତିମା  "ବଡ଼ ବାବା" ଙ୍କ ନାମରେ ପ୍ରସିଦ୍ଧ । ପ୍ରତିମା ପଦ୍ମାସନ ମୁଦ୍ରାରେ ରହିଛି ଏବଂ ୧୫ ଫୁଟ ଉଞ୍ଚା ଅଟେ । ଏହି ମନ୍ଦିର କୁଣ୍ଡଳ ପୁରର ସବୁଠାରୁ ପ୍ରାଚୀନ ମନ୍ଦିର ରୂପେ ମାନନ୍ତି । ଏକ ଶିଳାଲେଖ ଅନୁସାରେ ବିକ୍ରମ ସମ୍ବତ ୧୭୫୭ ମସିହାରେ ଏହି ମନ୍ଦିର ପୁନଶ୍ଚ ଭଟ୍ଟାରକ  "ସୁରେନ୍ଦ୍ରକୀର୍ତ୍ତି" ଙ୍କଦ୍ୱାରା ଖୋଜା ଯାଇଥିଲା । ସେତେବେଳେ ଏହି ମନ୍ଦିର ଜୀର୍ଣ୍ଣ ଶୀର୍ଣ୍ଣ ଅବସ୍ଥାରେ ଥିଲା । ସେତେବେଳେ ବୁନ୍ଦାଲଖଣ୍ଡର ଶାସକ ମହାରାଜା ଛତ୍ରସାଳ ଙ୍କ ସାହାଯ୍ୟରେ ମନ୍ଦିରର ପୁନଃ ନିର୍ମାଣ କରାଗଲା । ଏହି ଜାଗା କୁଣ୍ଡଳ ଗିରୀ କୁଣ୍ଡଳପୁର ଦମୋହ ଜେଲ, ମଧ୍ୟପ୍ରଦେଶରେ ରହିଛି । ବିଦ୍ୟାସାଗର  "ଜୈନ ସନ୍ତ"   (ଆଚାର୍ଯ୍ୟ ବିଦ୍ୟାସାଗର) ଏହି କ୍ଷେତ୍ରର ଜୀର୍ଣ୍ଣ ଦ୍ୱାରର ମୁଖ୍ୟ ପ୍ରେରଣା ସ୍ରୋତ ରୂପେ ମନା ଯା 'ନ୍ତି ।
ଭଦୋଦରା ଜିଲ୍ଲା,ଗୁଜରାଟର ମୋଟ ୩୩ଟି ଜିଲ୍ଲା ମଧ୍ୟରୁ ଏକ ଜିଲ୍ଲା ଅଟେ ।
ଏଲଓସି କାର୍ଗିଲ ଚଳଚ୍ଚିତ୍ରଟି ଭାରତ ଓ ପାକିସ୍ତାନ ଭିତରେ ୧୯୯୯ ହୋଇଥିବା ଯୁଦ୍ଧକୁ ନେଇ ନିର୍ମାଣ କରାଯାଇଛି । ୨୦୦୩ ମସିହାରେରେ ଏହି ଦେଶପ୍ରେମ ଭିର୍ତ୍ତିକ ଚଳଚ୍ଚିତ୍ର ବହୁତ ଲୋକପ୍ରିୟ ହେଇଥିଲା । ଏହାର ପ୍ରଯୋଜକ ଓ ନିର୍ଦ୍ଦେଶକ ହେଉଛନ୍ତି ଜେ. ପି ଦତ୍ତ । ଏହାର ସଙ୍ଗୀତ ନିର୍ଦ୍ଦେଶନା ଅନୁ ମଲ୍ଲିକ ଦେଇଥିଲେ । ଏହା ମୁଖ୍ୟତଃ ସୈନିକମାନଙ୍କ ଜୀବନ ଶୈଳୀ , ଯୁଦ୍ଧର କ୍ଷେତ୍ରରେ ସେମାନଙ୍କ ଯୁଦ୍ଧ ଶୈଳୀ ଓ କାର୍ଗିଲ ଯୁଦ୍ଧକୁ ନେଇ ନିର୍ମାଣ କରାଯାଇଛି । ଏହି ଚଳଚ୍ଚିତ୍ରରେ ଭରତର ସୈନ୍ୟବାହିନୀରେ ଥିବା ବିଭାଗ ବିଷୟରେ ମଧ୍ୟ ଅନେକ ତଥ୍ୟ ରହିଛି । ଚଳଚ୍ଚିତ୍ରର ବିଷୟ ବସ୍ତୁ କାର୍ଗିଲରେ ସୈନିକମାନଙ୍କର ଦେଶକୁ ସୁରକ୍ଷା ଦେବାର କାର୍ଯ୍ୟ ସବୁଦିନ ପରି ସେ ଦିନ ମଧ୍ୟ୍ୟ ଥାଏ । ସେମାନଙ୍କ ମଧ୍ୟରେ ମୁଖ୍ୟ କାର୍ଯ୍ୟାଳୟକୁ ସେଠିକାର ଖବର ଦବ ପାଇଁ ଜଣେ ଅନ୍ୟ ସୈନ୍ୟ ଥାନ୍ତି । ସେଦିନ ପ୍ରବଳ ତୁଷାରପାତ କାରଣରୁ ସେ ସୈନ୍ୟ ଜଣକ ଶହୀଦ ହେଇଯାନ୍ତି । ସୈନ୍ୟମାନେ କୋଉ ଜାଗାରେ ଅଛନ୍ତି ସେ କଥା ଜମ୍ମୁ-କାଶ୍ମୀରର ମୁଖ୍ୟ କାର୍ଯ୍ୟାଳୟରେ ରେଡିଓଦ୍ୱାରା ଖବର ପହଂଚି ପାରୁନଥାଏ । ତେଣୁ ମୁଖ୍ୟ କଯ୍ୟାଳୟରୁ ଅନ୍ୟ ଏକ ସୈନ୍ୟ ବାହିନୀମାନଙ୍କୁ ପଠାଗଲା । ସେହି ସମୟରେ ସେମାନେ ଜାଣିବାକୁ ପାଇଲେ ଯେ ଅଜଣା ଶତ୍ରୁ ସେଠାରେ ଆସିଯାଇଛନ୍ତି । ସେମାନେ ସଂଗେ ସଂଗେ ଯୁଦ୍ଧ କରିଥିଲେ ଭାରତର କାର୍ଗିଲ ଓ ଅନ୍ୟ ଅଞ୍ଚଳରେ ବିପଦ ନ ଆସିବା ପାଇଁ । ଏହିପରି ଚଳଚ୍ଚିତ୍ରଟି ଗତିଶୀଳ ହୋଇଛି । ଏହି ଚଳଚ୍ଚିତ୍ରରେ ବହୁତ କଳାକାର ଅଭିନୟ କରିଛନ୍ତି । ସେମାନେ ହେଲେ ସଞ୍ଜୟ ଦତ୍ତ,ଅଜୟ ଦେବଗନ, କରନ ନାଥ, ନଗାର୍ଜୁନ, ସୈଫ ଅର୍ଲି ଖାନ,ସୁନୀଲ ସେଠୀ, ସଂଜୟ କାପୁର,ଅଭିଷେକ ବଚ୍ଚନ, ମୋହନିଷ୍ ବାହି, ମୁକେଶ ତିବାରି,ଅକ୍ଷୟ ଖନ୍ନା,ମନୋଜ ବାଜପେୟୀ,ରାନୀ ମୂଖାର୍ଜୀ, କରିନା କାପୁର ଖାନ,ଇଶା ଦେଓଲ, ରବିନା ଟଣ୍ଡନ ।
ନୱସୀନ ନହରୀନ ମୋଉ  ବଙ୍ଗଳା:      (1985-08-15)ଅଗଷ୍ଟ ୧୫, ୧୯୮୫   ଜଣେ ବଙ୍ଗଳାଦେଶୀ ଅଭିନେତ୍ରୀ ଯିଏକି ଦୂରଦର୍ଶନ ଏବଂ ବଙ୍ଗଳାଦେଶର କଥାଚିତ୍ର ଜଗତରେ ଅଭିନୟ କରନ୍ତି । ସେ ପ୍ରାର୍ଥନା, ମୁଖୋଷ ମନୁଷ ଆଦି ଲୋକପ୍ରିୟ ବଙ୍ଗଳା ଚଳଚ୍ଚିତ୍ରରେ କାର୍ଯ୍ୟ କରିଥିଲେ । ଏତଦ୍ ବ୍ୟତୀତ ସେ ଜଣେ ମଡେଲ, ଦୂରଦର୍ଶନ ତ‌ଥା ରେଡ଼ିଓ ଉପସ୍ଥାପିକା ଏବଂ ସେ ବିଭିନ୍ନ ମଞ୍ଚରେ ମଧ୍ୟ ବିଭିନ୍ନ ନାଟକରେ ଅଭିନୟ କରିଛନ୍ତି । ୨୦୦୭ ମସିହାରୁ ସେ ବିଭିନ୍ନ ଦୂରଦର୍ଶନ ବିଜ୍ଞାପନ ଏବଂ ଖବର କାଗଜ ତ‌ଥା ପ୍ରିଣ୍ଟି ମିଡ଼ିଆ ବିଜ୍ଞାପନରେ ଜଣେ ମଡେଲ ଭାବରେ କାର୍ଯ୍ୟ କରି ଆସୁଛନ୍ତି । ସେ ରେଡ଼ିଓର ଜଣେ ଉପସ୍ଥାପିକା ଭାବରେ କାର୍ଯ୍ୟ ଆରମ୍ଭ କରିଥିଲେ ଏବଂ ରେଡ଼ିଓ ଟୁ-ଡେ, ରେଡ଼ିଓ ଫ୍ରୁଟି, ଧମାକା ଏଫ୍ଏମ୍ ଏବଂ ରେଡ଼ିଓ ଅମ୍ବର ଭଳି ବେତାର କେନ୍ଦ୍ରରେ ପ୍ରଯୋଜିକା ଭାବରେ କାର୍ଯ୍ୟ କରିଥିଲେ । ପ୍ରାରମ୍ଭିକ ଜୀବନ ନୱସୀନ ନହରୀନ ମୋଉ ୧୯୮୫ ମସିହା ଅଗଷ୍ଟ ମାସ ୧୫ ତାରିଖରେ ଖୁଲ୍‌ନା ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କର ପିଲାଦିନ ମୁଖ୍ୟତଃ ବାଂଲାଦେଶର ବିଭିନ୍ନ ଜିଲ୍ଲାମାନଙ୍କରେ କଟିଛି । ତାଙ୍କ ବାପା ଶେକ୍ ଅମଜାଦ ହୁସେନ ବଙ୍ଗଳାଦେଶ ବୈଷୟିକ ଏବଂ ପ୍ରଯୁକ୍ତିବିଦ୍ୟା ବିଶ୍ୱବିଦ୍ୟାଳୟରେ ଜଣେ ଇଞ୍ଜିନିୟର ଭାବରେ କାର୍ଯ୍ୟ କରୁଥିଲେ ଏବଂ ଜସ୍ମିନ ଅଖତାର ଜଣେ ଗୃହିଣୀ । ସେ ମାତ୍ର ସାତ ବର୍ଷ ବୟସରେ ନୃତ୍ୟ କରିବା ଆରମ୍ଭ କରିଥିଲେ । ୧୯୯୪ ମସିହାରେ ତାଙ୍କୁ ନୃତ୍ୟରେ ଖେଳଘର ପୁରସ୍କାର ମିଳିଥିଲା । ସେ ତାଙ୍କର ପେଶା ଜଣେ ରେଡ଼ିଓ ଉପସ୍ଥାପିକା ଭାବରେ କାର୍ଯ୍ୟ କରି ଆରମ୍ଭ କରିଥିଲେ । ତାଙ୍କର ପ୍ରଥମ କାର୍ଯ୍ୟକ୍ରମ ବଙ୍ଗଳାଦେଶର ଦୂରଦର୍ଶନ ଆର୍‌ଟିଭିରେ ପ୍ରସାରିତ ଏକ ଟେଲିଫୋନିକ୍ କାର୍ଯ୍ୟକ୍ରମ ଥିଲା । ଏହି କାର୍ଯ୍ୟକ୍ରମର ଶୀର୍ଷକ ଥିଲା  "ଜେଗେ ଅଛୋ କି"  । ୨୦୦୮ ମସିହାରୁ ୨୦୧୧ ମସିହା ଯାଏଁ ଚାଲିଥିବା ଏହି କାର୍ଯ୍ୟକ୍ରମଟି ସେହି ସମୟରେ ଅନେକ ଲୋକପ୍ରିୟତା ପାଇଥିଲା । ପେଶା ନୱସୀନ ନହରୀନ ମୋଉଙ୍କୁ ଲୋକମାନେ ମୁଖ୍ୟତଃ ନୱସୀନ ନାମରେ ହିଁ ଜାଣନ୍ତି । ସେ ଜଣେ ରେଡ଼ିଓ ଉପସ୍ଥାପିକା ଭାବରେ ପ୍ରଥମେ କାର୍ଯ୍ୟ ଆରମ୍ଭ କରିଥିଲେ । ଏହାପରେ ସେ ସେ ଜଣେ ମଡେଲ ଭାବରେ ବିଭିନ୍ନ ବିଜ୍ଞାପନରେ କାର୍ଯ୍ୟ କରିଥିଲେ । ବର୍ତ୍ତମାନ ସେ ଜଣେ ଅଭିନେତ୍ରୀ ଭାବରେ ବଙ୍ଗଳାଦେଶର ଦୂରଦର୍ଶନରେ କାର୍ଯ୍ୟ କରୁଛନ୍ତି ।  "ଧୂପଛାୟ"  ଧାରାବାହିକ ଜରିଆରେ ସେ ଛୋଟ ପରଦାରେ ଅଭିନୟ ଆରମ୍ଭ କରିଥିଲେ । ପରବର୍ତ୍ତୀ ସମୟରେ ସେ ୨୦୧୬ ମସିହାରେ ବଡ଼ ପରଦାରେ ଅଭିନୟ ଆରମ୍ଭ କରିଥିଲେ । ଏହି କଥାଚିତ୍ରଟିରେ ସେ ତାଙ୍କର ସ‌ହ-କଳାକାର ହିଲୋଲଙ୍କ ସ‌ହ ଅଭିନୟ ଆରମ୍ଭ କରିଥିଲେ । ୨୦୧୫ରୁ ୨୦୧୭ ଯାଏଁ ସେ ରେଡ଼ିଓ ଅମ୍ବରର ଜଣେ ପ୍ରୋଗ୍ରାମ ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ ଏବଂ ୨୦୧୦ରେ ଅନ୍ୟ ଏକ ବଙ୍ଗଳା ରେଡ଼ିଓ  "ଚେନାଲ ଆଇ" ରେ ପ୍ରୋଗ୍ରାମ ସ‌ହ-ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ । ୨୦୧୩ ମସିହାରେ ଆଇସିସି ଟି୨୦ ବିଶ୍ୱକପ ଆରମ୍ଭ କାର୍ଯ୍ୟକ୍ରମରେ ଉପସ୍ଥାପିକା ଭାବରେ କାର୍ଯ୍ୟ କରିଥିଲେ । ଏତଦ୍ ବ୍ୟତୀତ ସେ ୨୦୧୬ରେ ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କା, ୨୦୧୨ରେ ବାଂଲାଦେଶ ପ୍ରିମିୟର ଲିଗ୍‌ର ପ୍ରଥମ ସଂସ୍କରଣର ଆରମ୍ଭ କାର୍ଯ୍ୟକ୍ରମ ଆଦିରେ ଉପସ୍ଥାପିକା ଭାବରେ କାର୍ଯ୍ୟ କରିଥିଲେ ।
ଭାସ୍କୁଲାଇଟିସ ବା ରକ୍ତନଳୀ ପ୍ରଦାହ  (ଇଂରାଜୀ ଭାଷାରେ ) ହେଉଛି କେତେକ ରୋଗ ଯେଉଁଥିରେ ରକ୍ତନଳୀରେ ପ୍ରଦାହ ହୁଏ  । ଯାହା ରକ୍ତଭଣ୍ଡାରର ପ୍ରଦାହକୁ ଅନ୍ତର୍ଭୁକ୍ତ କରେ  ଏହାର ଲକ୍ଷଣ ମଧ୍ୟରେ ଜ୍ୱର, ଓଜନ ହ୍ରାସ, ଥକାପଣ, ରକ୍ତସ୍ରାବ ଏବଂ ରକ୍ତନଳୀ ଦରଜ ହୋଇପାରେ। ପ୍ରଭାବିତ ନଳୀର ଅବସ୍ଥାନ ଏବଂ ପ୍ରକାର ଉପରେ ଲକ୍ଷଣମାନ ନିର୍ଭର କରନ୍ତି ଓ ପରବର୍ତ୍ତୀ ଲକ୍ଷଣଗୁଡ଼ିକ ଭିନ୍ନ ହୋଇପାରେ  ରୋଗ ଜଟିଳ ହେଲେ ଷ୍ଟ୍ରୋକ, ହୃଦ୍‌ଘାତ, ମହାଧମନୀ ବ୍ୟବଚ୍ଛେଦନ, ବୃକ୍‌କ ବିଫଳତା ଏବଂ କଫରେ ରକ୍ତ ପଡ଼ିପାରେ । ପ୍ରାୟ ୩୦ରୁ ଅଧିକ ପ୍ରକାରର ଭାସ୍କୁଲାଇଟିସ ଦେଖାଯାଏ ଯେଉଁଥିରେ ଧମନୀ, ଶିରା ବା କ୍ୟାପିଲାରିରେ ପ୍ରଦାହ ହୁଏ । ବଡ଼ ରକ୍ତନଳୀରେ ଜାଏଣ୍ଟ ସେଲ ରକ୍ତନଳୀ  (ଜିସିଏ) ପ୍ରଦାହ ବା ଜିସିଏ, ଟାକାୟାସୁ ରୋଗ ଓ ବେହସେଟ ରୋଗ ଇତ୍ୟାଦି ରୋଗ ହୁଏ, ମଧ୍ୟମ ଆକାରର ରକ୍ତନଳୀରେ ପଲିଆର୍ଟେରାଇଟିସ ନୋଡୋସା  (ପିଏଏନ) ହୁଏ ଏବଂ କ୍ଷୁଦ୍ର ରକ୍ତନଳୀରେ ମାଇକ୍ରୋସ୍କୋପିକ ପଲିଆଞ୍ଜାଇଟିସ ଓ ଗ୍ରାନୁଲୋମାଟୋସିସ ଉଇଥ ପଲିଆଞ୍ଜାଇଟିସ ରୋଗ ହୁଏ  ସେଠାରେ ଏହି ଗୋଷ୍ଠୀଗୁଡ଼ିକ ମଧ୍ୟରେ ଓଭରଲାପ୍ ବା ଅତିବ୍ୟାପନ ହୋଇପାରେ  ଏହାର କାରଣ ପ୍ରାୟ ଅଜଣା, ଯଦିଓ ସଂକ୍ରମଣ, ଔଷଧ କିମ୍ବା ଅନ୍ୟାନ୍ୟ ରୋଗଦ୍ୱାରା ଏହିଭଳି ରୋଗ ସୃଷ୍ଟି ହୋଇପାରେ। ରୋଗର ସଙ୍କଟ କାରକଗୁଡିକ ଉପରେ ବିପଦ ନିର୍ଭର କରେ  ଏହାର ଅନ୍ତର୍ନିହିତ କାର୍ଯ୍ୟ ପ୍ରଣାଳୀରେ ଅଟୋମ୍ୟୁମ୍ୟୁନ ରୋଗ ଯୋଗୁ ନିଉଟ୍ରୋଫିଲ ରକ୍ତନଳୀର ଭିତର ସ୍ତରରେ ପ୍ରବେଶ କରନ୍ତି । ଇଏସଆର ବା ସିଆରପି ଭଳି ରକ୍ତ ପରୀକ୍ଷା, ମେଡିକାଲ ଇମେଜିଙ୍ଗ ଓ ବାୟୋପ୍ସି ଉପରେ ଆଧାର କରି ରୋଗ ନିର୍ଣ୍ଣୟ କରାଯାଇପାରେ । ରୋଗର ପ୍ରକାର ଉପରେ ଚିକିତ୍ସା ନିର୍ଭର କରେ, ଯଦିଓ ପ୍ରାରମ୍ଭରେ ସ୍ଟିରଏଡ ଦିଆଯାଏ । ୟୁରୋପ ଏବଂ ଯୁକ୍ତରାଷ୍ଟ୍ରରେ ପ୍ରତିବର୍ଷ ୧୦୦,୦୦୦ ଲୋକଙ୍କ ମଧ୍ୟରୁ ୩ ଜଣଙ୍କର ସିଷ୍ଟମିକ ଭାସ୍କୁଲାଇଟିସ ହୁଏ । ୫୦ ବର୍ଷରୁ ଅଧିକ ବୟସ୍କଙ୍କ ମଧ୍ୟରେ, ପ୍ରତିବର୍ଷ ୧୦୦,୦୦୦ ଲୋକଙ୍କୁ ୨୪ଟି ନୂତନ ରୋଗ ହୁଏ  କିଛି ବୟସରେ ଭିନ୍ନ ପ୍ରକାରର ରୋଗ ସାଧାରଣତଃ ଅଧିକ ହୁଏ । ପୁରୁଷ ଏବଂ ମହିଳମାନେ ସମ ଭାବର ପ୍ରଭାବିତ ହୁଅନ୍ତି
ସିଂହବାହିନୀ ୧୯୯୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁବାସ ରାଉତ । ପ୍ରମିଳା ରାଉତ ଏହି କଥାଚିତ୍ରଟିର କାହାଣୀ ରଚାନ କରିଥିଲେ । ଶୀର୍ଷାନନ୍ଦ ଦାସ କାନୁନ୍‌ଗୋ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ରାଜୁ ମିଶ୍ର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଅଭିନୟରେ ମିହିର ଦାସ ଉତ୍ତମ ମହାନ୍ତି ଦେବୁ ବୋଷ ଅଶ୍ରୁମୋଚନ ମହାନ୍ତି ଜୟୀରାମ ସାମଲ ଜ୍ୟୋତି ମିଶ୍ର ସ୍ନିଗ୍ଧା ମହାନ୍ତି ରୁନୁ ପରିଜା ରାଇମୋହନ ବ୍ରଜ ସିଂହ ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅମରେନ୍ଦ୍ର ମହାନ୍ତି । ଗୀତିକାର ଶୀର୍ଷାନନ୍ଦ ଦାସ କାନୁନ୍‌ଗୋ ଏହି କଥାଚିତ୍ରଟିର ଗୀତ ରଚନା କରିଥିଲେ ।
ପୂଜାରିଣୀ ୧୯୮୧ ମସିହାର ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଜଲାଲ ଆଦେନୀ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଓ ସ୍ୱର ସଂଯୋଜନା କରିଥିଲେ । ନରେନ୍ଦ୍ର କୁମାର ବେହେରା ଓ ନିହାରିକା ସାହୁ ଏହି କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ ନରେନ୍ଦ୍ର କୁମାର ବେହେରା ନିହାରିକା ସାହୁ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଜଲାଲ ଆଦେନୀ । ଗୀତିକାର ନିଜାମ ଏହି କଥାଚିତ୍ରଟିର ଗୀତ ରଚନା କରିଥିଲେ । ଅନୁରାଧା ପୌଡ଼ୱାଲ, ତାନସେନ ସିଂ, ମନ୍ନା ଡେ, ସୁରେଶ ୱାଡ଼େକର, ଜବିନ ଆଦେନୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ତ୍ରିଲୋଚନ ଜାନି  (୮ ଫେବୃଆରୀ ୧୯୨୧ - ୧୯ ଜାନୁଆରୀ ୧୯୯୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପାତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ତ୍ରିଲୋଚନ ଜାନି ୧୯୨୧ ମସିହାର ଫେବୃଆରୀ ୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଶ୍ରୀକର ଜାନି ଓ ପତ୍ନୀଙ୍କ ନାମ ସୁଭଦା ଦେବୀ । ରାଜନୈତିକ ଜୀବନ ତ୍ରିଲୋଚନ ଜାନି ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ତ୍ରିଲୋଚନ ଜାନି ୧୯୯୮ ମସିହାର ଜାନୁଆରୀ ୧୯ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୬ ବର୍ଷ ବୟସ ହୋଇଥିଲା ।
ବ୍ରେମେଲାନୋଟାଇଡ, ବ୍ରାଣ୍ଡ ନାମ ଭାଲେସି, ଏକ ଔଷଧ ଯାହା ମହିଳାମାନଙ୍କର ନିମ୍ମ ଯୌନ ଇଚ୍ଛାର ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ଏପରି କ୍ଷେତ୍ରରେ ବ୍ୟବହୃତ ହୁଏ ଯାହା ମେନୋପୋଜ ପୂର୍ବରୁ ଘଟିଥାଏ ଏବଂ ଚିକିତ୍ସା ସମସ୍ୟା, ମାନସିକ ସ୍ୱାସ୍ଥ୍ୟ କିମ୍ବା ସମ୍ପର୍କ ମଧ୍ୟରେ ସମସ୍ୟା ହେତୁ ହୋଇନଥାଏ । ଚର୍ମ ତଳେ ଇଞ୍ଜେକ୍ସନ୍ ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ଇଞ୍ଜେକ୍ସନ୍ ସ୍ଥାନରେ ଯନ୍ତ୍ରଣା, ମୁହଁ ଲାଲ ପଡ଼ିବା ଏବଂ ମୁଣ୍ଡବିନ୍ଧା ହୋଇପାରେ । ଏହା ରକ୍ତଚାପକୁ ଅସ୍ଥାୟୀ ଭାବରେ ବୃଦ୍ଧି କରିପାରେ ଏବଂ ହୃଦସ୍ପନ୍ଦନକୁ ହ୍ରାସ କରିପାରେ ଏବଂ ମାଢ଼ି, ମୁହଁ ଏବଂ ସ୍ତନକୁ କଳା କରି ଦେଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ  ଏହା ମାଲାନୋକର୍ଟିନ ରିସେପ୍ଋକୁ ସକ୍ରିୟ କରିପାରେ । ୨୦୧୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ବ୍ରେମେଲାନୋଟାଇଡ୍ ଅନୁମୋଦିତ ହୋଇଥିଲା । ଏହା ୟୁରୋପ କିମ୍ବା ବ୍ରିଟେନରେ ଅନୁମୋଦିତ ନୁହେଁ। ଯୁକ୍ତରାଷ୍ଟ୍ରରେ ଏହାର ମୂଲ୍ୟ ୨୦୨୨ ମସିହା ସୁଦ୍ଧା ପ୍ରାୟ ୬୦୦ ଡଲାର୍ ଅଟେ।
ବେରାକ୍ଟାଣ୍ଟ, ଏକ ବେପାର ନାମ ସୁରଭାଣ୍ଟା, ହେଉଛି, ଏକ ଔଷଧ ଯାହା ନବଜାତ ଶିଶୁମାନଙ୍କଠାରେ ଶ୍ୱାସକ୍ରିୟାର ଅସୁବିଧାକୁ  (ରେସ୍ପିରେଟୋରୀ ଡିଷ୍ଟ୍ରେସ ସିଣ୍ଡ୍ରୋମ) ରୋକିବା ଏବଂ ଚିକିତ୍ସା ପାଇଁ ବ୍ୟବହୃତ ହୁଏ  । ନିର୍ଦ୍ଦିଷ୍ଟ ଭାବରେ ଏହା ଯେଉଁମାନେ ଅକାଳରେ ଜନ୍ମ ହୁଅନ୍ତି ସେମାନଙ୍କଠାରେ ବ୍ୟବହୃତ ହୁଏ । ଏହା ଶ୍ୱାସନଳୀରେ  (ଟ୍ରାକିଆରେ) ଦିଆଯାଏ  । ପ୍ରଭାବ କିଛି ମିନିଟ୍ ମଧ୍ୟରେ ଆରମ୍ଭ ହୁଏ ଏବଂ ୩ ଦିନ ପର୍ଯ୍ୟନ୍ତ ରହିପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସ୍ୱଳ୍ପ ହୃଦ୍‌ଗତି ହାର, କମ୍ ଅମ୍ଳଜାନ, ନିମ୍ନ ରକ୍ତଚାପ, ଉଚ୍ଚ ରକ୍ତଚାପ, ଶ୍ୱାସରୋଧ ଏବଂ ଏଣ୍ଡୋଟ୍ରାକିଆଲ ନଳୀ ଅବରୋଧ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ସେପ୍ସିସ ହୋଇପାରେ । ଏହା ଗାଈରୁ ଉତ୍ପନ୍ନ ଏକ ଫୁସଫୁସ ଆର୍ଦ୍ରକ  ପଲମୋନାରି ସର୍ଫାକ୍ଟାଣ୍ଟ  । ୧୯୯୧ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ବେରାକ୍ଟାଣ୍ଟ ଅନୁମୋଦିତ ହୋଇଥିଲା। ଯୁକ୍ତରାଷ୍ଟରେ ୧୦୦ମିଗ୍ରା ଔଷଧର ମୂଲ୍ୟ ୨୦୨୨ରେ ୪୦୦ ଡଲାର ଥିଲା ।
ପାପନାଶିନୀ ଦେଉଳ ଭୁବନେଶ୍ୱରରେ ଥିବା ଏକ ପରିତ୍ୟକ୍ତ ହିନ୍ଦୁମନ୍ଦିର ଅଟେ । ମୁଖ୍ୟ ପାପନାଶିନୀ ଦେଉଳ ବ୍ୟତୀତ ଏହାର ପରିସରରେ ଅନ୍ୟ ଦୁଇଟି ଶୈବମନ୍ଦିର ରହିଛି । ଅବସ୍ଥିତି ଏହା ଭୁବନେଶ୍ୱରର ଓର୍ଲଡ ଟାଉନ ଅଞ୍ଚଳରେ ଥିବା ବଢ଼େଇବାଙ୍କ ଛକରେ ଅବସ୍ଥିତ । ଏହାର ଅଳ୍ପ ଦୂରରେ ଚିତ୍ରକାରିଣୀ ମନ୍ଦିର ଅବସ୍ଥିତ । ମନ୍ଦିର ପରିସର ତିନୋଟି ଶୈବମନ୍ଦିର ଏବଂ ଗୋଟିଏ ପୁଷ୍କରିଣୀ ପାପନାଶିନୀ ମନ୍ଦିର ପରିସରରେ ଅନ୍ତର୍ଗତ । ତିନୋଟି ମନ୍ଦିରର ନାମ ପାପନାଶିନୀ ମନ୍ଦିର, ବନେଶ୍ୱର ଶିବମନ୍ଦିର ଏବଂ ମଇତ୍ରେଶ୍ୱର ମନ୍ଦିର ହୋଇଥିବାବେଳେ ପୁଷ୍କରିଣୀଟିର ନାମ ପାପନାଶିନୀ ପୁଷ୍କରିଣୀ । ପାପନାଶିନୀ ମନ୍ଦିର: ଯଦିଓ ମନ୍ଦିରସମୂହଟିକୁ ପାପନାଶିନୀ ମନ୍ଦିର କୁହାଯାଏ, ମାତ୍ର ପ୍ରକୃତ ପାପନାଶିନୀ ମନ୍ଦିର ପରିସରର ଗୋଟିଏ କୋଣରେ ଅବସ୍ଥିତ । ମନ୍ଦିରଟିରେ କେବଳ ଗର୍ଭଗୃହ ରହିଥିବାବେଳେ ଜଗମୋହନ ନାହିଁ । ମନ୍ଦିରବିମାନ ଭାଗଟି ପିଢ଼ା ବା ରେଖା ଦେଉଳ ଶୈଳୀରେ ନିର୍ମିତ । ମନ୍ଦିରଟି ଦକ୍ଷିଣ ଦିଗକୁ ମୁହାଁଇଛି । ଏହି ଛୋଟ ଶିବମନ୍ଦିରର ଗର୍ଭଗୃହରେ କୌଣସି ଦେବଦେବୀ ନଥିବାବେଳେ ଦ୍ୱାରଦେଶରେ ନବଗ୍ରହଙ୍କର ବିଗ୍ରହ ରହିଛି । ପ୍ରାୟ ଚତୁର୍ଦ୍ଦଶ-ପଞ୍ଚଦଶ ଶତାବ୍ଦୀରେ ଏହି ମନ୍ଦିର ତିଆରି ହୋଇଥିବାର ପ୍ରମାଣ ମିଳେ । ବନେଶ୍ୱର ଶିବମନ୍ଦିର: ପାପନାଶିନୀ ମନ୍ଦିରର ପୂର୍ବଦିଗରେ ଥିବା ଅନ୍ୟ ଏକ ଶିବମନ୍ଦିର ବନେଶ୍ୱର ଶିବମନ୍ଦିର ଭାବେ ଜଣା । ମନ୍ଦିରର ବିମାନ ତ୍ରିରଥ-ବିମାନ ଶୈଳୀରେ ନିର୍ମିତ । ମନ୍ଦିର ଚତୁଃପାର୍ଶ୍ୱରେ କୌଣସି ପାର୍ଶ୍ୱଦେବତା ନାହାନ୍ତି । ମନ୍ଦିର ମଧ୍ୟରେ ଭଗବାନ ଶିବ ପୂଜିତ ଏବଂ ଶିବଙ୍କ ଦିଗକୁ ମୁହାଁଇ ନନ୍ଦିଙ୍କ ମୂର୍ତ୍ତି ରହିଛି । ମନ୍ଦିରଟି ପୂର୍ବ ଦିଗକୁ ମୁହାଁଇଛି । ବନେଶ୍ୱର ମନ୍ଦିର ସୋମବଂଶୀୟ ରାଜାଙ୍କ ଶାସନକାଳରେ ଅର୍ଥାତ ନବମ ଶତାବ୍ଦୀରେ ନିର୍ମିତ । ମଇତ୍ରେଶ୍ୱର ମନ୍ଦିର: ଏହା ପାପନାଶିନୀ ମନ୍ଦିର ପରିସରରେ ଥିବା ମୁଖ୍ୟମନ୍ଦିର । ମନ୍ଦିରବିମାନ ଭାଗ ଏବଂ ଜଗମୋହନର ଉପରଭାଗ ରେଖା ଦେଉଳ ଶୈଳୀରେ ନିର୍ମିତ । ଗର୍ଭଗୃହରେ କୌଣସି ଦେବବିଗ୍ରହ ନାହିଁ । ମନ୍ଦିରର ଉପରଭାଗ ଭଗ୍ନ । କିନ୍ତୁ ନାଗ, ହାତୀ ଏବଂ ନାରୀମୂର୍ତ୍ତି ମନ୍ଦିର କାନ୍ଥରେ ଖୋଦିତ ହୋଇଛନ୍ତି । ଏହା ଗଙ୍ଗବଂଶୀୟ ରାଜାଙ୍କଦ୍ୱାରା ତ୍ରୟୋଦଶ ଶତାବ୍ଦୀରେ ନିର୍ମିତ । ପାପନାଶିନୀ ପୁଷ୍କରିଣୀ: ମନ୍ଦିର ପରିସରରେ ଥିବା ଏକ ବଡ଼ ପୋଖରୀ । ଏହା ମଧ୍ୟ ପାପନାଶିନୀ କୁଣ୍ଡ ଭାବେ ଜଣା । ପୁଷ୍କରିଣୀଟି ଏକାଦଶ ଶତାବ୍ଦୀରେ ଖନିତ ।
ଜ୍ୟୋତି ସୁନିତା କୁଲୁ  (ଜନ୍ମ : ୯ ସେପ୍ଟେମ୍ବର ୧୯୭୮) ସୁନ୍ଦରଗଡ଼ଠାରେ ଜନ୍ମଗ୍ରହଣ କରିଥିବା ଭାରତର ଜଣେ ମହିଳା ଫିଲ୍ଡ ହକି ଖେଳାଳୀ । ଭାରତ ପାଇଁ ସେ ୧୭୯ଟି ମ୍ୟାଚ ଖେଳି ୩୫ରୁ ଅଧିକ ଗୋଲ କରିଛନ୍ତି । ସେ ୧୯୯୬ ମସିହାରେ ନୂଆ ଦିଲ୍ଲୀରେ ଖେଳାଯାଇଥିବା ଇନ୍ଦିରା ଗାନ୍ଧୀ ଗୋଲ୍ଡ କପରେ ନିଜର ପ୍ରଥମ ଆନ୍ତର୍ଜାତିୟ ମ୍ୟାଚ ଖେଳିଥିଲେ । ୨୦୦୨ ମସିହାରେ ଦକ୍ଷିଣ ଆଫ୍ରିକାର ଜୋହନସବର୍ଗରେ ଖେଳାଯାଇଥିବା ଚମ୍ପିୟାନ ଚାଲେଞ୍ଜ ଟୁର୍ଣ୍ଣାମେଣ୍ଟର ସର୍ବାଧିକ ଛ 'ଟି ମ୍ୟାଚରେ ପାଞ୍ଚଟି ଗୋଲ କରିଥିଲେ । ସେହି ବର୍ଷ ଇଂଲଣ୍ଡର ମାଞ୍ଚେଷ୍ଟରରେ ଖେଳାଯାଇଥିବା  "ରାଷ୍ଟ୍ରମଣ୍ଡଳ ଖେଳ" ରେ ସ୍ୱର୍ଣ୍ଣପଦକ ଜିତିଥିବା ଭାରତୀୟ ଦଳର ସେ ସଦସ୍ୟ ଥିଲେ । ଜ୍ୟୋତି, ହକି ଖେଳାଳି  "ଆଲବର୍ଟ ଟେଟେ" ଙ୍କୁ ବିବାହ କରିଛନ୍ତି । ବର୍ତ୍ତମାନ ସେ ଭାରତୀୟ ରେଲବାଇରେ କାର୍ଯ୍ୟରତ ।
ଶ୍ରୀବତ୍ସ ନାୟକ  (୪ ନଭେମ୍ବର ୧୯୨୪ - ୧ ମଇ ୨୦୧୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଗଁନ୍ଦିଆ ବିଧାନ ସଭା ନିର୍ବାଚନ ମଣ୍ଡଳୀରୁ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଶ୍ରୀବତ୍ସ ନାୟକ ୧୯୨୪ ମସିହାର ନଭେମ୍ବର ୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସତ୍ୟବାଦୀ ନାୟକ ଓ ପତ୍ନୀଙ୍କ ନାମ ଚିତ୍ରଲେଖା ଦେବୀ । ରାଜନୈତିକ ଜୀବନ ଶ୍ରୀବତ୍ସ ନାୟକ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଶ୍ରୀବତ୍ସ ନାୟକ ୨୦୧୬ ମସିହାର ମଇ ୨୦ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୫୯ ବର୍ଷ ବୟସ ହୋଇଥିଲା ।
ଗୀତା ପଟ୍ଟନାୟକ ଜଣେ ଓଡ଼ିଆ ପ୍ରଚ୍ଛଦପଟ ଗାୟିକା । ବ୍ୟକ୍ତିଗତ ଜୀବନ ଗୀତା ପଟ୍ଟନାୟକ ଜଣେ ପ୍ରଚ୍ଛଦପଟ ଓଡ଼ିଆ ଗାୟିକା । ସେ ଡିସେମ୍ବର ୧୦ତାରିଖରେ କଟକ ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସ୍ୱର୍ଗତ ସୁରେନ୍ଦ୍ର ଚନ୍ଦ୍ର ପଟ୍ଟନାୟକ ମାଆଙ୍କ ନାମ ହେମଲତା ପଟ୍ଟନାୟକ । ଗୀତାଙ୍କ ବାପା ଜଣେ ଏଗ୍ରିକଲଚର ଇଞ୍ଜିନିୟର ଥିଲେ । ତାଙ୍କ ଜେଜେ ବାପା ପ୍ରଥମେ ଓଡ଼ିଶାରେ ଫୁଟବଲ ମ୍ୟାଚ ଆରମ୍ଭ କରିଥିଲେ । କଟକସ୍ଥିତ ସତ୍ୟବ୍ରତ ଷ୍ଟାଡ଼ିୟମ ମଧ୍ୟ ତାଙ୍କ ଜେଜେ ବାପାଙ୍କ ନାମରେ ନାମିତ । ତାଙ୍କ ମାଆ ଏବଂ ମାଉସୀ ମଧ୍ୟ ଗୀତ ଶିଖିଥିଲେ । ଗୀତାଙ୍କ ବାପାଙ୍କର ମଧ୍ୟ ଗୀତ ପ୍ରତି ସଉକ ଥିଲା । ତେଣୁ ଗୀତ ପ୍ରତି ତାଙ୍କର ପିଲାଦିନୁ ଆଗ୍ରହ ସୃଷ୍ଟି ହୋଇଥିଲା । ସଂଗୀତ ଜୀବନ ଗୀତା ପ୍ରଥମେ ରେଡ଼ିଓରୁ ଲତାମଙ୍ଗେସକରଙ୍କ ଗୀତ ଶୁଣି ନିଜେ ନିଜେ ଗାୟିବାକୁ ଚେଷ୍ଟା କରିଥିଲେ । ସେହି ସମୟରେ ତାଙ୍କର ଜଣେ ସମ୍ପର୍କୀୟ ଭଉଣୀ ଗୀତ ଶିଖୁଥିଲେ । ଦିନେ ସେ ତା ସାଙ୍ଗରେ ଯାଇ ଗୁରୁଙ୍କ ନିକଟରେ ଗୀତ ଗାଇଲେ । ତାଙ୍କୁ ଗୁରୁ କହିଲେ ତୁ ଭଲ ଗାଉଛୁ ଅଭ୍ୟାସ କଲେ ନିଶ୍ଚିତ ଭଲ ହେବ । ସେବେଠାରୁ ଗୀତାଙ୍କର ବଢ଼ିଯାଇଥିଲା ସଙ୍ଗୀତ ଆଗ୍ରହ । ଆଉ ତାପରେ ତାଙ୍କର ପାଦ ଅଟକି ନଥିଲା । ସେ ୧୯୭୫ କଟକ କଳା ବିକାଶ କେନ୍ଦ୍ରରେ ଆଡ଼ମିଟ ହୋଇଥିଲେ । ତାଙ୍କର ପ୍ରଥମ ଗୁରୁ ଥିଲେ ରଘୁନନ୍ଦ ତା ପରେ ରାଖାଲ ଚନ୍ଦ୍ର ମହାନ୍ତି ଓ ବାଳକୃଷ୍ଣ ଦାସଙ୍କଠାରୁ ଗୀତ ଶିଖିଥିଲେ । କଳା ବିକାଶ କେନ୍ଦ୍ରରେ ଛଅବର୍ଷ ଗୀତ ଶିଖିଥିଲେ । ଆଉ ସେଠାରୁ ସଙ୍ଗୀତ ଭୂଷଣ ପାଶ୍‌ କରିଥିଲେ । ତାପରେ ଶିଶୁ ସଂସାର ଓ କିଶୋର ଚକ୍ରରେ ନିୟମିତ ଗୀତ ଗାଇବା ଆରମ୍ଭ କରିଥିଲେ । ସେ ୧୯୭୧ ମସିହାରେ ଆକାଶବାଣୀର ଜଣେ ସ୍ୱିକୃତୀ ପ୍ରାପ୍ତ କଣ୍ଠଶିଳ୍ପୀ ହୋଇଥିଲେ । ଆକାଶବାଣୀରେ ତାଙ୍କର ପ୍ରଥମ ଗୀତ ଥିଲା ଜଗବନ୍ଧୁ ପରି ଜଣେ ସାମନ୍ତ । ତା ପରେ ଅକ୍ଷୟ ମହାନ୍ତିଙ୍କ ପ୍ରଥମ ଗୀତ ଗାଇଥିଲେ ବଜେନ ବଜାଏ ବେଣୁ । ତା ପରେ ଅକ୍ଷୟ ମହାନ୍ତିଙ୍କ ନିର୍ଦ୍ଦେଶନାରେ ବହୁତ ଗୀତ ଗାଇଥିଲେ । ସେ ମାତ୍ର ପନ୍ଦର ବର୍ଷ ବୟଷରେ  'ଅଦିନ ମେଘ'  ଚଳଚ୍ଚିତ୍ରରେ ପ୍ରଥମ ପ୍ରଚ୍ଛଦପଟ୍ଟ ଗାୟିକା ଭାବେ ଗୀତ ଗାଇଥିଲେ । ସେ ମଧ୍ୟ ଦିଲ୍ଲୀ ପିସିସି ଆକାଶବାଣୀରେ କଣ୍ଠଦାନ କରିଛନ୍ତି । ସେ କେବଳ ଓଡ଼ିଆ ଭାଷା ନୁହେଁ ବରଂ ହିନ୍ଦୀ ,ଗୁଜରାଟି, ରାଜସ୍ଥାନୀ ଓ ମରାଠୀ ଭାଷାରେ ମଧ୍ୟ ଗୀତ ଗାଇଛନ୍ତି । ସେ ଭଜନ, ଜଣାଣ, ପଲ୍ଲୀଗୀତ, ଛାନ୍ଦ, ଚମ୍ପୁ, ଆଧୁନିକ ଗୀତ ଓ ବିଭନ୍ନ ଚଳଚ୍ଚିତ୍ରରେ କଣ୍ଠଦାନ କରି ଓଡ଼ିଶାରେ ନୁହେଁ ଭାରତ ବାହାରେ ମଧ୍ୟ ସଫଳତା ଅର୍ଜନ କରିଛନ୍ତି । ତାଙ୍କ ସଙ୍ଗୀତ ଜୀବନରେ ତାଙ୍କ ବଡ଼ ଭଉଣୀ ଇନ୍ଦିରା ପଟ୍ଟନାୟକଙ୍କୁ ତାଙ୍କର ପ୍ରେରଣା ବୋଲି କୁହନ୍ତି । ଗୀତାଙ୍କ ଲୋକପ୍ରିୟ ଗୀତ  'ଯାଯାବର'  ଚଳଚ୍ଚିତ୍ରର ଫୁର କିନା ଉଡ଼ିଗଲା ବଣି, ମନ ମୋର  'ନାଗଫାଶ'  ଚଳଚ୍ଚିତ୍ରର ନଦୀ ଫେରେ ସାଗରକୁ  'ତଅପୋଇ' ଚଳଚ୍ଚିତ୍ରର ଭିେଣଇବାବୁ ଭିେଣଇବାବୁ ପଇଡ଼ରେ ପାଣି ଡାବୁ ଡାବୁ  'ଆହୁତି'  ଚଳଚ୍ଚିତ୍ରର ହୃଦୟକୁ କରିଦିଅ ପାନ୍ଥଶାଳା  'ଅଦିନ ମେଘ '  ଚଳଚ୍ଚିତ୍ରର ଏଇ ଆମରି ଗାଆଁ  'ସଂସାର'  ଚଳଚ୍ଚିତ୍ରର ଆଲୋ କଳାଶାରୀ କିଏ ତୋ ଶୁଆ ,ଜୋଗ ଜୀବନ ହେ ..., ଜାଇଫୁଲରେ .....  'ଅକ୍ଷୟତୃତୀୟା'  ଚଳଚ୍ଚିତ୍ରର ଦୈତ କଣ୍ଠେର ଗାଇଥିବା  'ଏଇ ତାର ଭରା ଜହ୍ନ ରାତି .... ଗୀତଟି ବେଶ୍ ‌ ଲୋକପ୍ରିୟ ହୋଇଥିଲା ।  'ଅଶାନ୍ତ ଗ୍ରହ'  ଚଳଚ୍ଚିତ୍ରର ବିଶ୍ୱ ଦେଖ ମଧୁମୟରେ ଜୀବନ......  'ଅକ୍ଷୟ ତୃତୀୟା'  ଆ ବଉଳ ବହୂ ବହୂକା ଖେଳ ଖେଳିବା ମାନସମ୍ମାନ ଓ ପୁରସ୍କାର  'ଅଶାନ୍ତ ଗ୍ରହ'  ଚଳଚ୍ଚିତ୍ରର ବିଶ୍ୱ ଦେଖ ମଧୁମୟରେ ଜୀବନ ....ଗୀତ ପାଇଁ ଶ୍ରେଷ୍ଠ ପ୍ରଚ୍ଛଦପଟ୍ଟ ଗାୟିକା ଭୋବ ରାଜ୍ୟ ଚଳଚ୍ଚିତ୍ର ପୁରସ୍କାର ପାଇଛନ୍ତି । ଅକ୍ଷୟ ସାହିତ୍ୟ ସମ୍ମାନ ଏବଂ ଅକ୍ଷୟ ସଙ୍ଗୀତ ସମ୍ମାନରେ ମଧ୍ୟ ସେ ପୁରସ୍କୃତ ।
ଅନଙ୍ଗ ମଞ୍ଜରୀ ଦେବୀ  (୧୨ ନଭେମ୍ବର ୧୯୧୧ - ୧୪ ଡିସେମ୍ବର ୧୯୮୪) ଜଣେ ଓଡ଼ିଆ ରାଜନୀତିଜ୍ଞା ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ ଥରେ କାର୍ଯ୍ୟ କରିଥିଲେ । ୧୯୫୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଦିଗପହଣ୍ଡି ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ ପରିବାର ଓ ଶିକ୍ଷା ଅନଙ୍ଗ ମଞ୍ଜରୀ ୧୯୧୧ ମସିହାର ନଭେମ୍ବର ୧୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଉଦୟ ପ୍ରତାପ ସିଂହଦେଓ ଓ ପତିଙ୍କ ନାମ ରାଣା ଚନ୍ଦ୍ର ଦେବ । ରାଜନୈତିକ ଜୀବନ ଅନଙ୍ଗ ମଞ୍ଜରୀ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର ରାଜନେତ୍ରୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଅନଙ୍ଗ ମଞ୍ଜରୀ ୧୯୮୪ ମସିହାର ଡିସେମ୍ବର ୧୪ ତାରିଖରେ ୭୩ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଭୁବନେଶ୍ୱର  ଉତ୍ତର   (କ୍ରମାଙ୍କ: ୧୧୩) ଖୋର୍ଦ୍ଧା ଜିଲ୍ଲା, ଓଡ଼ିଶାର ଏକ ବିଧାନ ସଭା ନିର୍ବାଚନ ମଣ୍ଡଳୀ ଅଟେ  । ଏହି ନିର୍ବାଚନ ମଣ୍ଡଳୀଟି ପାଞ୍ଚଟି ଗ୍ରାମ ପଞ୍ଚାୟତକୁ ନେଇ ଗଠିତ । ସେଗୁଡ଼ିକ ହେଲା: ରଘୁନାଥପୁର ଦାଢ଼ା କଲ୍ୟାଣପୁର ବରିମୁଣ୍ଡା ଏବଂ କଳାରହଙ୍ଗା ଯାହାସବୁ ଭୁବନେଶ୍ୱର ପଞ୍ଚାୟତର ୱାର୍ଡ କ୍ରମାଙ୍କ ୧ରୁ ୧୧ ଏବଂ ୧୩ ଅଟେ । ନିର୍ବାଚିତ ସଦସ୍ୟଗଣ ୨୦୦୯ରୁ ୨୦୧୯ ମଧ୍ୟରେ ତିନୋଟି ନିର୍ବାଚନ ହୋଇଥିଲା ।
ଇନ୍ଦିରା ଗାନ୍ଧୀ ଆନ୍ତର୍ଜାତୀୟ ବିମାନ ବନ୍ଦର , ନୂଆ ଦିଲ୍ଲୀରେ ଥିବା ଭାରତର ସର୍ବ ବୃହତ୍ତମ ବିମାନବନ୍ଦର। ଯାତ୍ରୀ ପରିବହନ ପାଇଁ ଏଠାରେଟି ୩  (ଆନ୍ତର୍ଜାତୀୟ) ଓ ୧ଡି  (ଜାତୀୟ) ନାମରେ ଦୁଇଟି ଟର୍ମିନାଲ ଅଛି । ଏହି ବିମାନ ବନ୍ଦରଟି ଦିଲ୍ଲୀ ନଗରର ଦକ୍ଷିଣ ପଶ୍ଚିମ ଦିଗରେ ପାଲମ ଅଞ୍ଚଳରେ ଅବସ୍ଥିତ।
ଜନ୍ମଗତ ଆଡ୍ରେନାଲ୍ ହାଇପରପ୍ଲାସିଆ   ହେଉଛି ଏକ ଜେନେଟିକ ରୋଗ ଯାହା ଆଡ୍ରେନାଲ୍ ଗ୍ରନ୍ଥି ଉପରେ ପ୍ରଭାବ ପକାଇଥାଏ । ରୋଗର ପ୍ରକାର ଉପରେ ଭିନ୍ନ ଭିନ୍ନ ଲକ୍ଷଣ ପ୍ରଦର୍ଶିତ ହୋଇଥାଏ । ଏଥିରେ ନିର୍ଜଳନ, ବାନ୍ତି, ତରଳ ଝାଡ଼ା, କ୍ଷୁଦ୍ର ଆକାର, ଏବଂ ଅସ୍ୱାଭାବିକ ପ୍ରାଥମିକ କିମ୍ବା ଦ୍ୱିତୀୟକ ଯୌନ ଅବସ୍ଥା ଦେଖା ଯାଇପାରେ । ରୋଗ ଜଟିଳ ହେଲେ ଆଡ୍ରେନାଲ୍ ସଙ୍କଟ ହୋଇପାରେ । ଜନ୍ମରୁ ବୟସ୍କ ହେବା ପର୍ଯ୍ୟନ୍ତ ଲକ୍ଷଣ ଭିନ୍ନ ଭିନ୍ନ ହୋଇଥାଏ । ଆଡ୍ରେନାଲ୍ କର୍ଟେକ୍ସରେ କର୍ଟିସୋଲ୍ ତିଆରି କରିବା ପାଇଁ ଆବଶ୍ୟକ ଏକ ଏନଜାଇମର ଅଭାବରୁ ଏହା ଫଳାଫଳ ହୁଏ । ଏହାଦ୍ୱାରା ନିମ୍ନ ସ୍ତରର କର୍ଟିସୋଲ, ନିମ୍ନ ସ୍ତରର ଆଲଡୋଷ୍ଟେରନ୍, କିମ୍ବା ଉଚ୍ଚ ସ୍ତରର ଆଣ୍ଡ୍ରୋଜେନ୍ ଆବଶ୍ୟକ ହୋଇପାରେ । ସେଗୁଡିକ ଏକ ଅଟୋସୋମାଲ୍ ରିସେସିଭ୍ ପ୍ରଣାଳୀରେ ଉତ୍ତରାଧିକାର ସୂତ୍ରରେ ମିଳିଥାଏ । ନବଜାତ ଶିଶୁ ସ୍କ୍ରିନିଂ ପ୍ରୋଗ୍ରାମର ଏକ ଅଂଶ ଭାବରେ କେତେକ ପରୀକ୍ଷା କରାଯାଏ । ଏହାର କୌଣସି ଉପଶମ ନାହିଁ କିନ୍ତୁ ପ୍ରଭାବଶାଳୀ ଚିକିତ୍ସା ବିଦ୍ୟମାନ ଅଛି । ପାରମ୍ପରିକ ରୋଗରେ ଆକ୍ରାନ୍ତ ଥିଲେ ଜନ୍ମ ପରେ ଶୀଘ୍ର ଚିକିତ୍ସା ଆବଶ୍ୟକ କରନ୍ତି ଓ ସେମାନଙ୍କୁ ହାଇଡ୍ରୋକର୍ଟିଜୋନ ଏବଂ ଫ୍ଲୁଡ୍ରୋକୋର୍ଟିଜୋନ ଦିଆଯାଏ । ଅଧିକ ଚାପଗ୍ରସ୍ତ ହେଉଥିବା ସମୟରେ ବର୍ଦ୍ଧିତ ମାତ୍ରା ଆବଶ୍ୟକ ହୁଏ । କେତେକ ରୋଗୀଙ୍କର ଅସ୍ତ୍ରୋପଚାର ମଧ୍ୟ ଆବଶ୍ୟକ ହୋଇପାରେ । ଅଣ-ପାରମ୍ପରିକ ରୋଗରେ ଆକ୍ରାନ୍ତ ହୋଇଥିଲେ ନିର୍ଦ୍ଦିଷ୍ଟ ଚିକିତ୍ସା ଆବଶ୍ୟକ ହୁଏନି କିମ୍ବା କମ୍ ମାତ୍ରାର ହାଇଡ୍ରୋକୋର୍ଟିଜୋନ ବ୍ୟବହାର କରିପାରନ୍ତି । ଗମ୍ଭୀର ଜନ୍ମଗତ ଆଡ୍ରେନାଲ୍ ହାଇପରପ୍ଲାସିଆ ଏକ ବିରଳ ରୋଗ, ପ୍ରାୟ ୧୦,୦୦୦ ଲୋକଙ୍କ ମଧ୍ୟରୁ ୧ଜଣକୁ ପ୍ରଭାବିତ କରେ; ୧୦୦ ଜଣଙ୍କ ମଧ୍ୟରୁ ଜଣକର ସାମାନ୍ୟ ରୋଗ ହୁଏ । ଉତ୍ତରାଧିକାରୀ ମେଟାବୋଲିକ୍ ବ୍ୟାଧି ମଧ୍ୟରେ ଏହା ଏକ ଅପେକ୍ଷାକୃତ ସାଧାରଣ ରୋଗ । ୧୮୬୫ ମସିହାରେ ଲୁଗି ଡି କ୍ରେଚିଓ ଏହି ରୋଗର ଅବସ୍ଥା ପ୍ରଥମେ ସ୍ପଷ୍ଟ ଭାବରେ ବର୍ଣ୍ଣନା କରିଥିଲେ; ଏକ ଶରୀରକୁ ଡିସେକ୍ଟ କଲାବେଳେ ଦେଥିରେ କେଶ ଥିଲା ଓ ପୁରୁଷ ଜଣାପଡ଼ୁଥିଲା, କିନ୍ତୁ ସେଥିରେ ଗର୍ଭାଶୟ, ଏକ ବହୁତ ବଡ଼ ଆଡ୍ରେନାଲ୍ ଗ୍ରନ୍ଥି ବାହାରିଲା ।
ଚାନ୍ଦୁଆ ଓଡ଼ିଶାର ଏକ ପୁରାତନ ହସ୍ତକଳା । ଓଡ଼ିଶାର ପିପିଲି ଚାନ୍ଦୁଆ ତିଆରି ଓ ରପ୍ତାନୀ କ୍ଷେତ୍ରରେ ଦେଶ ବିଦେଶରେ ସୁନାମ ଅର୍ଜନ କରିଛି । ପ୍ରକାର ଜଳପରି ପିପିଲି ଚାନ୍ଦୁଆ। ପ୍ରସ୍ତୁତି ଚାନ୍ଦୁଆରେ ଅଙ୍କା ଯାଉଥିବା ରାହୁମୁଣ୍ଡ, ଶୁଆ, କଦଳୀପତ୍ର, ନୀଳଚକ୍ର, ଗଦା, ତୁଳସୀପତ୍ର ଓ ବେଲପତ୍ର ପରି ଆଦି ସୂକ୍ଷ୍ମ କାମ ଛୁଞ୍ଚି ସୂତାରେ ମହିଳାମାନେ କରନ୍ତି । ଏହାପରେ ପୁରୁଷ ଲୋକମାନେ ମେସିନରେ ଏସବୁ ଯୋଡେଇ କରିଥାଆନ୍ତି। - ଶ୍ରୀମନ୍ଦିରରେ ଚାନ୍ଦୁଆ ହେରାପଞ୍ଚମୀ ଦିନ ମଠ ପରିସରରେ ଚାନ୍ଦୁଆ ନିର୍ମାଣ କାର୍ଯ୍ୟ ଅନୁକୂଳ ହୁଏ । ନିଳାଦ୍ରୀ ବିଜେ ଦିନ ରତ୍ନ ସିଂହାସନରେ ଚାନ୍ଦୁଆ ବନ୍ଧାହୁଏ ।
ଆଶ୍ୱିନ ଶୁକ୍ଳପକ୍ଷରେ ଯେଉଁ ଏକାଦଶୀ ପଡ଼େ ତାହା  'ପାପାଙ୍କୁଶା'  ନାମରେ ଖ୍ୟାତ । ଏହା ସର୍ବପାପହାରୀ, ସ୍ୱର୍ଗ ଓ ମୋକ୍ଷ ପ୍ରଦାନକାରୀ, ଉତ୍ତମ ସ୍ୱାସ୍ଥ୍ୟ, ସୁନ୍ଦର ସ୍ତ୍ରୀ, ଧନ ତଥା ମିତ୍ର ପ୍ରଦାୟୀ । ଯଦି ମନୁଷ୍ୟ ଏହି ଏକାଦଶୀ ନିଷ୍ଠାର ସହିତ ପାଳନ କରେ, ତାକୁ କେବେ ଯମ-ଯାତନା ଭୋଗିବାକୁ ପଡ଼େନାହିଁ । ଏକାଦଶୀ ଦିନ ଉପବାସ ଓ ରାତିରେ ଉଜାଗର ରହିଥିବା ମନୁଷ୍ୟ ଅନାୟସରେ ବିଷ୍ଣୁଧାମକୁ ଯାଏ । ସେହି ପୁରୁଷ ମାତୃପକ୍ଷର ଦଶ ଓ ପିତୃପକ୍ଷର ଦଶ ତଥା ପତ୍ନୀପକ୍ଷର ଦଶ ପିଢ଼ିକୁ ଉଦ୍ଧାର କରନ୍ତି । ଏହି ଦିନ ସମ୍ପୂର୍ଣ୍ଣ ମନୋରଥ ପ୍ରାପ୍ତି ନିମନ୍ତେ ବାସୁଦେବ ସ୍ୱରୂପର ପୂଜା କରିବା ଉଚିତ୍ । ଜିତେନ୍ଦ୍ରିୟ ମୁନି ଚିରକାଳ ପର୍ଯ୍ୟନ୍ତ କଠୋର ତପସ୍ୟା କରି ଯେଉଁ ଫଳ ଲାଭ କରେ, ତାହା ସେଦିନ ଭଗବାନ୍ ବିଷ୍ଣୁଙ୍କୁ ପ୍ରଣାମ କଲେ ପ୍ରାପ୍ତ ହୋଇଥାଏ । ଯେଉଁ ପୁରୁଷ ସୁନା, ତିଳ, ଭୂମି, ଗାଈ, ଅନ୍ନ, ଜଳ, ଜୋତା ଓ ଛତା ଦାନ କରେ, ତାକୁ କେବେ ଯମରାଜଙ୍କର ଦର୍ଶନ ହୁଏ ନାହିଁ । ଦରିଦ୍ର ପୁରୁଷ ମଧ୍ୟ ସ୍ନାନ, ଜପ-ଧ୍ୟାନ ଆଦି କରିବା ପରେ ସକ୍ଷମ ଅନୁସାରେ ହୋମ, ଯଜ୍ଞ ତଥା ଦାନ କରି ପ୍ରତ୍ୟେକ ଦିନକୁ ସଫଳ କରିବା ଉଚିତ୍ । ଯିଏ ହୋମ, ସ୍ନାନ, ଜପ, ଧ୍ୟାନ ଓ ଯଜ୍ଞ ଆଦି ପୁଣ୍ୟ କର୍ମ କରନ୍ତି, ତାଙ୍କୁ ଭୟଙ୍କର ଯମ-ଯାତନା ଭୋଗିବାକୁ ପଡ଼େ ନାହିଁ ।
କାଦିରି ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ଆନନ୍ତପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି କାଦିରି ୧୪.୧୧୨୫ ଉତ୍ତର ଅକ୍ଷାଂଶ ଓ ୭୮.୧୬୦୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, କାଦିରି ସହରର ମୋଟ ଜନସଂଖ୍ୟା ୭୬୨୬୧ ଅଟେ । ସେଥି ମଧ୍ୟରୁ ୫୦.୪୪% ଜଣ ପରୁଷ ହୋଇଥିବା ବେଳେ ୪୯.୫୬% ଜଣ ନାରୀ ଅଟନ୍ତି । କାଦିରିର ସାକ୍ଷରତା ହାର ୫୬.୬୯% ଅଟେ । ଏହା ଜାତୀୟ ହାରଠାରୁ ୮.୧୫% ପ୍ରତିଶତ କମ ଅଟେ । ସେଥିରୁ ୩୩.୭୬% ପ୍ରତିଶତ ପୁରୁଷ ଓ ୨୨.୯୪% ନାରୀ ଅଟନ୍ତି । ୧୨.୦୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ କାଦିରିର ସରକାରୀ ଭାଷା ଅଟେ ।
କ୍ରି ଡୁ ଚାଟ ସିଣ୍ଡ୍ରୋମ ଏକ ଜେନେଟିକ ରୋଗ ଯାହା କ୍ରୋମୋଜୋମ ୫ରେ ଥିବା ଜେନେଟିକ୍ ପଦାର୍ଥର ଆଂଶିକ ବିଲୋପ ହେତୁ କ୍ରି ଡୁ ଚାଟ୍ ସିଣ୍ଡ୍ରୋମ ସୃଷ୍ଟି ହୁଏ  ଏହାର ଲକ୍ଷଣଗୁଡ଼ିକରେ ଏକ ଉଚ୍ଚ ସ୍ୱର କାନ୍ଦଣା, ଛୋଟ ମୁଣ୍ଡ ଏବଂ ନିର୍ଦ୍ଦିଷ୍ଟ ମୁଖ ବୈଶିଷ୍ଟ୍ୟ ଦେଖିବାକୁ ମିଳେ  ରୋଗ ଜଟିଳ ହେଲେ ଶ୍ୱାସକ୍ରିୟାରେ ଅସୁବିଧା, ଖୁଏଇବାରେ ଅସୁବିଧା, ଆଚରଣଗତ ସମସ୍ୟା ଏବଂ ଦୌଦ୍ଧିକ ଅକ୍ଷମତା ହୋଇପାରେ । ଏହାର କାରଣ ଜଣା ପଡିନାହିଁ। ଜେନେଟିକ ପଦାର୍ଥର କ୍ଷତି ଯୋଗୁ ହେଉଥିବା ଏହି ସିଣ୍ଡ୍ରୋମ ସାଧାରଣତଃ ପ୍ରାରମ୍ଭିକ ଶିଶୁ ବିକାଶ ସମୟରେ ହୋଇଥାଏ  ପ୍ରାୟ ଦଶ ଜଣକ ମଧ୍ୟରୁ ଜଣକର କ୍ଷେତ୍ରରେ ଏହା ଅଣ-ପ୍ରଭାବିତ ପିତାମାତାଙ୍କଠାରୁ ଉତ୍ତରାଧିକାର ସୂତ୍ରରେ ଆସେ । ଲକ୍ଷଣ ଉପରେ ଆଧାର କରି ରୋଗ ନିର୍ଣ୍ଣୟ କରାଯାଏ ଏବଂ ଜେନେଟିକ ପରୀକ୍ଷା କରି ସୁନିଶ୍ଚିତ କରାଯାଏ। ଲକ୍ଷଣ ଅନୁସାରେ ଏହି ରୋଗର ଚିକିତ୍ସା କରାଯାଏ  ଏଥିରେ ବିଶେଷ ଶିକ୍ଷା, ଶାରୀରିକ ଶିକ୍ଷା ଏବଂ କଥା କ‌ହିବା ପ୍ରଶିକ୍ଷଣ ଦିଆଯାଏ । କିଛି ବ୍ୟକ୍ତି ଛୋଟ ଛୋଟ ବାକ୍ୟ ଶିଖନ୍ତି ଏବଂ ଅନ୍ୟମାନେ ଅଙ୍ଗଭଙ୍ଗୀ ସାହାଯ୍ୟରେ ନିଜକୁ ପ୍ରକାଶ କରନ୍ତି  ସାଧାରଣତ ସେମାନେ ଖୁସି ଏବଂ ବନ୍ଧୁତ୍ୱପୂର୍ଣ୍ଣ ରହନ୍ତି  ପ୍ରଭାବିତମାନ ଲୋକମାନଙ୍କ ମଧ୍ୟରୁ ଅଧିକାଂଶଙ୍କର ସାଧାରଣ ଆୟୁଷ ଥାଏ । ଏହି ଅବସ୍ଥା ୧୫,୦୦୦ରୁ ୫୦,୦୦୦ ଶିଶୁଙ୍କ ମଧ୍ୟରୁ ଜଣେ ପ୍ରଭାବିତ ହୁଏ  ଏହା ପୁରୁଷଙ୍କ ଅପେକ୍ଷା ମହିଳାମାନଙ୍କୁ ଅଧିକ ପ୍ରଭାବିତ କରିଥାଏ  ଏହାକୁ ପ୍ରଥମେ ୧୯୬୩ ମସିହାରେ ଜେରୋମ ଲେଜେଉନ ବର୍ଣ୍ଣନା କରିଥିଲେ। ଫ୍ରାନ୍ସ ଭାଷାରେ ଏହାର ନାମ ହେଉଛି  " ବିଲେଇ କାନ୍ଦ"  ।
ନାଜିଆ ଆଲାମ ଜଣେ ଭାରତୀୟ ଶାସ୍ତ୍ରୀୟ ସଙ୍ଗୀତ କଣ୍ଠଶିଳ୍ପୀ । ମୁଖ୍ୟତଃ ଓଡ଼ିଆ, ହିନ୍ଦୀ ଏବଂ ବଙ୍ଗଳା ଭାଷାରେ ଗୀତ ଗାଇଥାନ୍ତି । ନାଜିଆ ଆକାଶବାଣୀର ଜଣେ ନିୟମିତ ଗାୟିକା । ସେ ବିଭିନ୍ନ ଓଡ଼ିଆ ଧାରାବାହିକରେ ଗୀତ ମଧ୍ୟ ଗାଇଛନ୍ତି । ଡିଡି ଓଡ଼ିଆରେ ପ୍ରସାରିତ ଦୁହିତା, ବିଧାତାର ଖେଳ, ମୁଁ ତୁମକୁ ଭଲପାଏ ଭଳି ଲୋକପ୍ରିୟ ଧାରାବାହିକରେ ସେ କଣ୍ଠଦାନ କରିଥିଲେ । ଜୀ ଟିଭିଦ୍ୱାରା ପ୍ରସାରିତ ସଙ୍ଗୀତ ଭିତ୍ତିକ କାର୍ଯ୍ୟକ୍ରମ ସାରେଗାମାରେ ସେ ଫାଇନାଲିଷ୍ଟ ଥିଲେ । ସେ ଭଜନ ସମାରୋହ ଓ ମଞ୍ଚରେ ଓଡ଼ିଶୀ ସଙ୍ଗୀତ ପରିବେଷଣ କରିଛନ୍ତି । ଏକଦା ଭୁବନେଶ୍ୱରରେ ଭାରତୀୟ ସଙ୍ଗୀତ ଜଗତର ଅନ୍ୟତମ ଲୋକପ୍ରିୟ କଣ୍ଠଶିଳ୍ପୀ ମାନ୍ନା ଦେ ତାଙ୍କ ଉପରେ ଟିପ୍ପଣୀ ଦେଇ କହିଥିଲେ କି,  "ଆପଣ ସଙ୍ଗୀତ ପ୍ରତି ଅନୁରାଗୀ ଅଟନ୍ତି ଏବଂ ଆପଣଙ୍କର ଲକ୍ଷ୍ୟସ୍ଥଳ ବହୁତ ଆଗକୁ ଅଛି, ଏହାକୁ ଜାରୀ ରଖିବେ ନିଶ୍ଚୟ ।" ପରିବାର ଓ ଶିକ୍ଷା ନାଜିଆ ଆଲାମ କଣ୍ଠଶିଳ୍ପୀ ଦମ୍ପତ୍ତି ମହମ୍ମଦ ସିକନ୍ଦର ଆଲାମ ଓ ନଇମା ଆଲାମଙ୍କ ସାନ ଝିଅ । । ତାଙ୍କ ବଡ଼ ଭଉଣୀ ସୋଫିଆ ଆଲାମ ଜଣେ ଅଭିନେତ୍ରୀ ଓ ମୁଖ୍ୟତଃ ଓଡ଼ିଆ ଦୂରଦର୍ଶନ ଧାରାବାହିକ ତଥା କଥାଚିତ୍ରରେ ଅଭିନୟ କରନ୍ତି । ନାଜିଆ ହିନ୍ଦୁସ୍ଥାନୀ ଶାସ୍ତ୍ରୀୟ ସଂଗୀତରେ ଅଳଙ୍କାର ସମ୍ମାନ ସହ ଉଭୟ ଓଡ଼ିଶୀ ସଙ୍ଗୀତ ଓ ସାମାଜିକ ବିଜ୍ଞାନରେ ସ୍ନାତକୋତ୍ତର କରିଛନ୍ତି । ସଙ୍ଗୀତକାର ଜୀବନ ନାଜିଆ ଆଲାମ ତାଙ୍କ ମାଆ ନଇମା ଆଲାମଙ୍କଠାରୁ ପ୍ରଥମେ ସଙ୍ଗୀତ ଶିକ୍ଷା ଗ୍ରହଣ କରିବା ଆରମ୍ଭ କରିଥିଲେ । ସେ ଗୀତଗୋବିନ୍ଦର ଅଷ୍ଟପଦୀ ପରମ୍ପରା ଉପରେ ଗବେଷଣା କରି ଡକ୍ଟରେଟ ଡିଗ୍ରୀ ଲାଭ କରିଥିଲେ । ୨୦୦୬ ମସିହାରୁ ସେ ଗୀତଗୋବିନ୍ଦରୁ ଆଧାରିତ ବିଭିନ୍ନ ଗୀତ ଉପରେ ସଙ୍ଗୀତ ପରିବେଷଣ ଆରମ୍ଭ କରିଥିଲେ । ୨୦୦୮ ମସିହାରେ ଓଡ଼ିଆର ପୂର୍ବତନ ମୁଖ୍ୟ ଶାସନ ସଚିବ ସୁବାଷ ପାଣିଙ୍କ ଗୀତଗୋବିନ୍ଦ ଉପରେ ମୁକ୍ତିଲାଭ କରିଥିବା ଆଲବମରେ ନାଜିଆ କଣ୍ଠଦାନ କରିଥିଲେ । ୨୦୧୭ ମସିହାରେ ଭରଦ୍ୱାଜ ପଣ୍ଡାଙ୍କ ରଚିତ ଏବଂ ପ୍ରକୃତି ମିଶ୍ର ଓ ମୀରା ଦାସ ପ୍ରମୁଖ ଅଭିନୀତ ଆମେ ଭୁବନେଶ୍ୱରିଆ ଶୀର୍ଷକ ଓଡ଼ିଆ ମ୍ୟୁଜିକ ଭିଡ଼ିଓରେ ନାଜିଆ କଣ୍ଠଦାନ କରିଥିଲେ । ୨୦୨୦ ମସିହାରେ ବର୍ଷ ସେ ଏମ୍‌. ଏସ୍. ଧୋନି - ଦ ଅନ୍‌ଟୋଲ୍ଡ ଷ୍ଟୋରୀ କଥାଚିତ୍ରରେ ଗୀତ କୌନ୍ ତୁଝେ ଓ ଓଡ଼ିଆ ଗୀତ ଫ୍ୟୁଜନ୍ କରି ଏକ କଭର୍ ଗୀତ ପ୍ରସ୍ତୁତ କରିଥିଲେ । ପୁରସ୍କାର ଓ ସମ୍ମାନ ନାଜିଆ ୨୦୧୦ ମସିହାରେ ସଙ୍ଗୀତ ନାଟକ ଅକାଦେମୀ ପୁରସ୍କାରର  "ଓସ୍ତାଦ ବିସମିଲ୍ଲା ଖାଁ ଯୁବ ପ୍ରତିଭା ପୁରସ୍କାର"  ପାଇଥିଲେ । ଏହି ପୁରସ୍କାର ୨୦୧୦ ମସିହାରେ ପ୍ରଥମ ଥର ପାଇଁ ଓଡ଼ିଶୀ ସଙ୍ଗୀତକୁ ପ୍ରଦାନ କରାଯାଇଥିଲା ।
ଫାଇବ୍ରୋସିସ୍ଟିକ ସ୍ତନ ପରିବର୍ତ୍ତନ  (ଇଂରାଜୀ ଭାଷାରେ ) ଏକ ସ୍ତନ ବେମାରୀ ଯେଉଁଥିରେ ସ୍ତନରେ   ସିସ୍ଟ  , ସ୍ତନ ଗୋଟାଳି   ଓ ମାସ୍ଟାଲଜିଆ   ବା ସ୍ତନ ଯନ୍ତ୍ରଣା ହୋଇପାରେ  । ମୁଣ୍ଡା ଭଳି ବା ମଇଦା ଚକଟା ଭଳି ସ୍ତନ ଲାଗେ । ଋତୁଚକ୍ରର   କେତେକ ସମୟରେ ଯନ୍ତ୍ରଣା ଅଧିକ ହୋଇପାରେ । କର୍କଟ ରୋଗ ସାଥିରେ ଏହା ସମ୍ପର୍କ ନାହିଁ । ଶୀଘ୍ର ମେନାର୍କି ବା ପ୍ରଥମ ଋତୁସ୍ରାବ , ଡେରିରେ ଛୁଆ ଜନ୍ମ ବା ଆଦୌ ଛୁଆ ନହେବା ଏହି ରୋଗ ସଙ୍କଟ ସୃଷ୍ଟି କରିଥାଏ । ଏହା ଏକ ରୋଗ ନୁହେଁ କିନ୍ତୁ ସାଧାରଣ ସ୍ତନ ପରିବର୍ତ୍ତନ ଅଟେ । ରୋଗ ନିର୍ଣ୍ଣୟ କରିବା ନିମନ୍ତେ ସ୍ତନ କର୍କଟ ରୋଗ ନଥିବା ପ୍ରମାଣ କରିବାକୁ ହୁଏ । ଏଭଳି ପରିବର୍ତ୍ତନମାନଙ୍କର ନାମ ଯଥାକ୍ରମେ ସ୍ତନର ଫାଇବ୍ରୋଆଡେନୋମା  , ଫାଇବ୍ରୋସିସ   ଓ ପାପିଲୋମା   । ଏହି ଅବସ୍ଥା ବିଷୟରେ ମହିଳଙ୍କୁ ଉପ‌ଯୁକ୍ତ ଶିକ୍ଷା ଦେବା ଆବଶ୍ୟକ; ସଠିକ ଫିଟ ହେଉଥିବା ବ୍ରା  , ଯନ୍ତ୍ରଣା ନିବାରକ   ଦିଆଯାଏ । ଯନ୍ତ୍ରଣା ନିବାରକ ଭାବରେ ଡାନାଜୋଲ   ବା ଟାମୋକ୍ସିଫେନ ଦିଆଯାଇପାରେ । ପ୍ରାୟ ୬୦% ମହିଳାଙ୍କର ଏହି ଅବସ୍ଥା ହୁଏ । ବୟସ ୩୦-୫୦ ବର୍ଷ ମଧ୍ୟରେ ଥିବା ମହିଳଙ୍କର ଏହି ଅବସ୍ଥା ହୋଇପାରେ ।
ସମିତା ବାଙ୍ଗାର୍ଗୀ ଜଣେ ଭାରତୀୟ ଅଭିନେତ୍ରୀ, ଯିଏକି ରାମ୍‌ଜି ଲଣ୍ଡନବାଲେ  (୨୦୦୫), ଶାଦି କା ଲଡ୍ଡୁ  (୨୦୦୪) ଓ ୟେ କ୍ୟା ହୋ ରାହା ହୈ  (୨୦୦୨) ପାଇଁ ପରିଚିତ  । ବ୍ୟକ୍ତିଗତ ଜୀବନ ସମିତା ବାଙ୍ଗାର୍ଗୀ ୨୭ ଜାନୁଆରୀ ୨୦୦୬ରେ ଆଶିଷ ଚୌଧୁରୀଙ୍କୁ ବିବାହ କରିଥିଲେ । ତାଙ୍କ ୩ ଜଣେ ପୁଅ ଓ ଦୁଇ ଝିଅ ଅଛନ୍ତି ।
ବର୍ଣ୍ଣାଳୀ ହୋତା  (ଜନ୍ମ: ୧୯ ଅପ୍ରେଲ ୨୦୦୦) ଜଣେ ଓଡ଼ିଆ ଗାୟିକା  । ଷ୍ଟାର୍ ପ୍ଲସ ଟିଭି ଚ୍ୟାନେଲରେ ପ୍ରସାରିତ ହୋଇଥିବା ରିୟଲିଟି ସୋ ଦିଲ୍ ହୈ ହିନ୍ଦୁସ୍ଥାନୀର ରନର୍ସଅପ୍ ହୋଇଛନ୍ତି । ଏହା ପୂର୍ବରୁ ସେ ୨୦୧୧ ମସିହାରେ ଜି-ଟିଭିରେ ପ୍ରସାରିତ ସାରେଗାମାପା ରିୟଲିଟି ସୋରେ ଟପ୍-୬ରେ ସ୍ଥାନ ପାଇଥିଲେ । ପରିବାର ବର୍ଣ୍ଣାଳୀ ୨୦୦୦ ମସିହାର ଅପ୍ରେଲ ୧୯ ତାରିଖରେ ଭୁବନେଶ୍ୱରଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ସୂର୍ଯ୍ୟନାରାୟଣ ହୋତା ଜଣେ ବ୍ୟବସାୟୀ ଓ ମାଆ ମମତା ହୋତା ଜଣେ ଗୃହିଣୀ । ଶିକ୍ଷା ବର୍ଣ୍ଣାଳୀ ବିଶ୍ୱଭାରତୀ ବିଶ୍ୱବିଦ୍ୟାଳୟ ଶାନ୍ତିନିକେତନରେ ଯୁକ୍ତ ୨ କଳା ପଢ଼ିଛନ୍ତି । ୨୦୧୪ ମସିହାରେ ବିଜେବି ଇଂରାଜି ମିଡିୟମ୍ ସ୍କୁଲ୍‌ରେ ସେ ଦଶମ ପାସ୍  (ସିବିଏସି) କରିଛନ୍ତି  । ପ୍ରାଚୀନ କଳା କେନ୍ଦ୍ରରେ ସେ ଓଡ଼ିଶୀ ସଂଗୀତ ଶିକ୍ଷା ଗ୍ରହଣ କରିଛନ୍ତି । ଗୁରୁ ମୋହନ ସିଂହଙ୍କଠାରୁ ଶାସ୍ତ୍ରୀୟ ସଂଗୀତ ବନାରସୀ ଘରାନାରେ ସଂଗୀତ ଶିକ୍ଷା ଗ୍ରହଣ କରିଛନ୍ତି । ସଂଗୀତ ସାଧନା ବର୍ଣ୍ଣାଳୀ ତିନିବର୍ଷ ବୟସରୁ ଗୀତ ଶିଖିବା ଆରମ୍ଭ କରିଥିଲେ । ମାତ୍ର ସାତ-ଆଠ ବର୍ଷ ବୟସରୁ ସଂଗୀତ ପ୍ରତି ତାଙ୍କର ରୁଚି ବଢ଼ିଥିଲା । ସେ ସକାଳୁ ଦୁଇ ଘଣ୍ଟା ରିଆଜ୍ ତଥା ରାତିରେ ଏକ ଘଣ୍ଟା ରିଆଜ୍ କରିଥାନ୍ତି । ସଂଗୀତ କ୍ଷେତ୍ରରେ ବର୍ଣ୍ଣାଳୀଙ୍କ ବାପା ବର୍ଣ୍ଣାଳୀଙ୍କୁ ବହୁତ ପ୍ରେରଣା ପ୍ରଦାନ କରିଛନ୍ତି । ପ୍ରଥମେ ବର୍ଣ୍ଣାଳୀ ୨୦୧୧ ମସିହାରେ ଜି-ଟିଭିରେ ପ୍ରସାରିତ ସଂଗୀତଭିତ୍ତିକ ରିୟଲିଟି ସୋ ସାରେଗାମାପା ଲିଟିଲ୍ ଚ୍ୟାମ୍ପ୍‌ରେ ଅଂଶଗ୍ରହଣ କରିଥିଲେ। ଏହି ସୋରେ ସେ ଟପ୍-୬ ଜଣଙ୍କ ଭିତରେ ସ୍ଥାନ ପାଇଥିଲେ । କିନ୍ତୁ ଅଳ୍ପ ଭୋଟ୍ ଯୋଗୁଁ ସେ ବିଜୟିନୀ ହୋଇପାରି ନ ଥିଲେ । ୨୦୧୭ ମସିହାରେ ଷ୍ଟାର୍‌ ପ୍ଲସ୍‌ର ରିୟଲିଟି ସୋ ଦିଲ୍ ହୈ ହିନ୍ଦୁସ୍ଥାନୀରେ ଭାଗନେଇଥିଲେ ବର୍ଣ୍ଣାଳୀ ଓ ୟୁଫୋନି ଗ୍ରୁପ୍ ଦିଲ୍ ହୈ ହିନ୍ଦୁସ୍ଥାନୀର ରନର୍ସଅପ୍ ହୋଇ ସଫଳତା ଲାଭ କରିଛନ୍ତି । ପ୍ରଥମେ ଏହି ସୋରେ ଏକା  (ସୋଲୋ) ଗୀତ ଗାଇଥିବା ବେଳେ ପରେ ଚ୍ୟାନେଲ୍ ତାଙ୍କୁ ୟୁଫୋନି ବ୍ରାଣ୍ଡ୍ ସହିତ ଏକାଠି କରି ଗୀତ ପରିବେଷଣ କରିବାର ସୁଯୋଗ ପ୍ରଦାନ କରିଥିଲା । ମହାରାଷ୍ଟ୍ରର ସାତ ଜଣ ପୁଅ ବ୍ରାଣ୍ଡ୍‌ଙ୍କ ଭିତରେ ବର୍ଣ୍ଣାଳୀ ଥିଲେ ଜଣେ ଝିଅ। ସେଠାରେ ସେ ୟୁଫୋନି ଦଳ ସହିତ ମିଶି ଅନେକ ହିନ୍ଦୀ ଗୀତ ପରିବେଷଣ କରି ବହୁ ପ୍ରଶଂସା ଲାଭ କରିବା ସହିତ ହିନ୍ଦୀ ଗୀତ  (ଶଶୁରାଲ୍ ଗେନ୍ଦା ଫୁଲ...)ରେ ଓଡ଼ିଆ ଗୀତ  (ନଇକୁ ମାରିଲି ତୀର)କୁ ପରିବେଷଣ କରି ବିଚାରକ ତଥା ଦର୍ଶକଙ୍କଠାରୁ ବହୁ ପ୍ରଶଂସା ସାଉଁଟିବାରେ ସମର୍ଥ ହୋଇଥିଲେ  । ଏହାଛଡ଼ା ବର୍ଣ୍ଣାଳୀ ୧୦୪ ଏଫ୍.ଏମ୍.ରେ ମେରି ଆୱାଜ୍ ସୁନୋର ପ୍ରଚ୍ଛଦ ଗୀତ ଗାଇଛନ୍ତି । ଇ.ଟିଭି ଓଡ଼ିଆରେ ମଧ୍ୟ ପ୍ରଚ୍ଛଦପଟ ଗାୟିକା ଭାବେ ଗୀତ ଗାଇଛନ୍ତି। ଓଡ଼ିଆ ଆଲବମ୍ ଗୀତରେ ମଧ୍ୟ କଣ୍ଠଦାନ କରିଛନ୍ତି । ରାଜ୍ୟ ତଥା ରାଜ୍ୟ ବାହାରେ ସେ ପାଖାପାଖି ୨୦୦୦ରୁ ଅଧିକ ଷ୍ଟେଜ୍ ସୋ କରିଛନ୍ତି। ଏହା ବ୍ୟତୀତ ସେ ହଜାରରୁ ଊର୍ଦ୍ଧ୍ୱ ଭଜନଭିତ୍ତିକ କାର୍ଯ୍ୟକ୍ରମ କରିଛନ୍ତି । ବର୍ଣ୍ଣାଳୀ ହୋତା ଭୁବନେଶ୍ୱର ପଥୋତ୍ସବରେ ୟୁଫୋନି ଦଳ ସହିତ ସଂଗୀତ ପରିବେଷଣ କରିଛନ୍ତି ।
ଭାରତୀୟ ପାର୍ବତ୍ୟ ରାଜ୍ୟ ସମୂହ ବ୍ରିଟିଶ ଶାସନକାଳରେ ରହିଥିବା ଭାରତୀୟ ପାର୍ବତ୍ୟ ଅଞ୍ଚଳରେ ଥିବା ରାଜକୀୟ ରାଜ୍ୟଗୁଡିକ ଥିଲା । ଏହି ରାଜ୍ୟ ସବୁ ଉତ୍ତର ଦିଗରେ ସିମାଞ୍ଚଳରେ ଥିଲା । ଇତିହାସ ରାଜକୀୟ ସମୟରେ ମୋଗଲ ସମ୍ଭ୍ରାଜ୍ୟ ଅଧୀନରେ ଥିବା କେତେକ ରାଜ୍ୟ ଅନେକ ପୂର୍ବରୁ ବ୍ରିଟିଶମାନଙ୍କ ଅଧୀନତା ସ୍ୱୀକାର କରିଥିବା ବେଳେ ଏହି ଅଞ୍ଚଳର ଦୁଇଟି ଦଳର ପାର୍ବତ୍ୟ ଆଞ୍ଚଳ ରାଜ୍ୟ ଖୁବ ପରେ 2ଟି ସମର ଓ ବିଦ୍ରୋହ ପରେ ବ୍ରିଟିଶ ଅଧୀନକୁ ଆସିଥିଲେ । ପରେ ଏହି ରାଜ୍ୟ ସବୁକୁ ସ୍ୱାଧୀନତା ପରେ ପଞ୍ଜାବ , ହରିୟାଣା ଓ ହିମାଚଳ ପ୍ରଦେଶ ଅଞ୍ଚଳ ଭାବରେ ରଖା ଯାଇଗଲା । ସିମଳା ପର୍ବତ୍ୟାଞ୍ଚଳ ଅଧୀନ ରାଜ୍ୟ ଓ ଜାଗିରଦାର ସମେତ 28ଟି ପଶ୍ଚିମ ହିମାଳୟ ରାଜ୍ୟ ସମୂହକୁ ସିମଳା ପାର୍ବତ୍ୟ ରାଜ୍ୟ ସମୂହ କୁହାଯାଉ ଥିଲା । ଏହି ରାଜ୍ୟଗୁଡ଼ିକ ରାଜପୁତ ହିନ୍ଦୁ ଶାସକ ମାନଙ୍କଦ୍ୱାରା ଶାସିତ ହଉଥିଲା । ଏହି ରାଜ୍ୟମାନଙ୍କର ଅଧିବାସୀମାନେ ମୁଖ୍ଯତଃ ହିନ୍ଦୁ ଥିଲେ ଓ କିଛି ମାତ୍ରାରେ ବୌଦ୍ଧ ମଧ୍ୟ ରହିଥିଲେ । ସେମାନେ ହିନ୍ଦୀ , ପଞ୍ଜାବୀ , ଉର୍ଦ୍ଦୁ ଓ ପାରସ୍ୟ ଭାଷା ବ୍ୟବହାର୍କାରୁଥିଲେ । ସତଲେଜ ନଦୀର ଉଭୟ ପାର୍ଶ୍ୱରେ ଥିବା 4,800 ବର୍ଗ କିଲୋମିଟରର ପ୍ରାୟ ତିନି ଚତୁର୍ଥାଂଶ ଅଞ୍ଚଳ ଏହି ରାଜ୍ୟ ସମୂହର ଅଧିକାରରେ ଥିବା ବେଳେ ସେମାନଙ୍କୁ ରାଜା ବା ରାଣା ବା ବାଶହରମାନେ ଶାସନ କରୁଥିଲେ । ତାହା ମଧ୍ୟରୁ କ୍ଷେନଦୀର ଠାକୁର ଓ ଦେଲାଥର ଠାକୁର ମୁଖ୍ୟ । ଅନ୍ୟଗୁଡ଼ିକ ଖୁବ କ୍ଷୁଦ୍ରକାୟ ରାଜକୀୟ ରାଜ୍ୟ ସତଲେଜ ନଦୀର ଆହୁରି ଦକ୍ଷିଣ ଓ ବାମ ଅଞ୍ଚଳରେ ରହିଥିଲେ ।ସେଗୁଡ଼ିକ ହେଲା , ବଳଶାନର ରାଣା ବେଜାର ଠାକୁର ଭାଜିର ରାଣା ଭଗତର ରାଜକୁମାର ବିଳାସପୁରର ରାଜା ଡାକୋଟିର ରାଣା ଧାମିର ରାଣା ଯୁବବଳ ରାଜ୍ୟର ରାଣା ଧାଡିର ରାଣା , ଯାହା ଯୁବବଳର ଉପରାଜ୍ୟ ଥିଲା କେଔନ୍ଥାଳର ରାଜା ଗୁଣ୍ଠର ଜାଗିର୍ଦାର କୋଟିର ରାଣା ମାଧାନର ରାଣା ରାତେଶ ବା କୋଟି ଦୁର୍ଗର ଠାକୁର ଥିୟଗର ରାଣା କୁନିହାରର ରାଣା କୁଠାରର ରାଣା ମହଲୋଗର ରାଣା ମଙ୍ଗଳର ରାଣା ନଲଗଡର ରାଣା ସଙ୍ଗରୀର ରାଣା ବା ରାଇ ମିଆଁ ଥରହୋଚର ରାଣା ସିମଳା ପାର୍ବତ୍ୟ ରାଜ୍ୟ ସାନୁହ ସ୍ୱାଧୀନତା ପରେ ହିମାଚଳ ପ୍ରଦେଶର ଅଂଶ ହେଇ ରହିଲେ ।
ଧୂଆଁଧାର ଜଳପ୍ରପାତ ମଧ୍ୟ ପ୍ରଦେଶ ରାଜ୍ୟ ଅନ୍ତର୍ଗତ ଜବଲପୁର ଜିଲ୍ଲାରେ ଅବସ୍ଥିତ । ନାମକରଣ  ଧୂଆଁ  ଓ  ଧାର    ଏହି ଦୁଇ ଶବ୍ଦକୁ ମିଶାଇ ଜଳପ୍ରପାତର ନାମ ରଖାଯାଇଛି । ଜଳପ୍ରପାତର ଜଳଧାରା ପ୍ରସ୍ତର ଶଯ୍ୟାରେ ପିଟି ହେବା ଫଳରେ ଯେଉଁ ପାଣି ଛିଟିକା ସୃଷ୍ଟି ହୁଏ ତାହା ଏକ ଧୂଆଁର ଧାରାର ଭ୍ରମ ସୃଷ୍ଟି କରେ ବୋଲି ସେପରି ନାମକରଣ କରାଯାଇଛି । ସାଧାରଣତଃ ବ୍ୟବହାରିକ ଭାଷାରେ  ଭୀଷଣ  ଶବ୍ଦକୁ ଦର୍ଶାଇବା ପାଇଁ  ଧୂଆଁଧାର  ଶବ୍ଦ ବ୍ୟବହୃତ ହୋଇଥାଏ । ଜଳପ୍ରପାତ ସମ୍ବନ୍ଧୀୟ ତଥ୍ୟ ଭେଡ଼ାଘାଟ ଦେଇ ପ୍ରବାହିତ ନର୍ମଦା ନଦୀ ଶଯ୍ୟାସ୍ଥିଚ ଧୂଆଁଧାର ଜଳପ୍ରପାତର ଉଚ୍ଚତା ପ୍ରାୟ ୩୦ ମିଟର୍ । ଭେଡ଼ାଘାଟଠାରେ ଥିବା ମାର୍ବଲ୍ ପ୍ରସ୍ତର ଶଯ୍ୟା ଦେଇ ନର୍ମଦା ନଦୀ ଗତି କରେ ଓ ଏକ ସ୍ଥାନରେ ଅଣ-ଓସାରିଆ ଭାବେ ଗତି କରି ଜଳପ୍ରପାତରେ ପରିଣତ ହୁଏ । ଲମ୍ଫ ପ୍ରଦାନ କଲାବେଳେ ବହୁ ପରିମାଣର ଜଳରାଶି ପ୍ରସ୍ତର ଶଯ୍ୟାରେ ପିଟି ହେବାରୁ ଧୂମ୍ରର ଭ୍ରମ ସୃଷ୍ଟି ହୁଏ ଓ ଏହାର ଗର୍ଜ୍ଜନ ବହୁ ଦୂରରୁ ଶୁଣାଯାଇଥାଏ । ଶରତ ପୂର୍ଣ୍ଣିମା ଦିନ ନର୍ମଦା ମହୋତ୍ସବ ପାଳିତ ହୋଇଥାଏ ଓ ଧୂଆଁଧାର ଜଳପ୍ରପାତ ବୁଲିଯିବା ପାଇଁ ଏହା ପ୍ରକୃଷ୍ଟ ସମୟ । ଜହ୍ନ ଆଲୋକ ମାର୍ବଲ୍ ପଥର ଉପରେ ପଡ଼ି ରୂପା ପରି ଝଲସି ଉଠେ ଓ ଅପୂର୍ବ ଶୋଭା ସୃଷ୍ଟି କରେ । ଧୂଆଁଧାର ଜଳପ୍ରପାତ ଦେଖିବା ସହିତ ଭେଡ଼ାଘାଟର ପ୍ରସ୍ତରଘେରା ଉପତ୍ୟକାରେ ନୌକାବିହାରର ମଧ୍ୟ ଆନନ୍ଦ ଉପଭୋଗ କରିହେବ । ସୂର୍ଯ୍ୟାସ୍ତ ସମୟରେ ମାର୍ବଲ୍ ଉପରେ ସୂର୍ଯ୍ୟ କିରଣ ପଡ଼ି ସେଗୁଡ଼ିକ ହଳଦିଆ ରଙ୍ଗର ଆଭା ସୃଷ୍ଟି କରନ୍ତି । ଧୂଆଁଧାର ଜଳପ୍ରପାତର କେବଲ୍ କାର୍ ସେବା ନର୍ମଦା ନଦୀର ପୂର୍ବ ତଟରୁ ଓ ପଶ୍ଚିମ ତଟରୁ ଧୂଆଁଧାର ଜଳପ୍ରପାତ ପାଖରେ ପହଞ୍ଚିହେବ । ଭେଡ଼ାଘାଟରୁ ଧୂଆଁଧାର ଜଳପ୍ରପାତ ପାଖରେ ପହଞ୍ଚିବା ପାଇଁ ଏକ କେବଲ୍ କାର୍ ସେବା ମଧ୍ୟ ରହିଛି । ଭେଡ଼ାଘାଟର ପ୍ରବେଶ ଦ୍ୱାର ନିକଟରେ ଏହି କେବଲ୍ କାର୍ ସେବା ଉପଲବ୍ଧ । ଏହି ସେବା ପୂର୍ବ ତଟରୁ ଆରମ୍ଭ ହୋଇ ନଦୀ ଅତିକ୍ରମ କରି ନଦୀର ପଶ୍ଚିମ ତଟରେ ଶେଷ ହୁଏ । ୮୫ ଟଙ୍କା ଭାରତୀୟ ମୁଦ୍ରା ବିନିମୟରେ ଏହି ସେବା ଉପଭୋଗ କରିହେବ । ଦ୍ୱିପ୍ରହର ୧:୩୦ରୁ ୨:୦୦ ପର୍ଯ୍ୟନ୍ତ କର୍ମଚାରୀମାନଙ୍କ ମଧ୍ୟାହ୍ନ ଭୋଜନ ପାଇଁ ବିରତି ଥିବାରୁ ଏହି ସମୟରେ କେବଲ୍ କାର୍ ସେବା ବନ୍ଦ ରହେ ।
ସୁଭାଷ ବ୍ରିଗେଡ୍ ହେଉଛି ପ୍ରଥମ ଗରିଲା ରେଜିମେଣ୍ଟ ଯାହା ଭାରତୀୟ ଜାତୀୟ ସେନା  ର ଏକ ୟୁନିଟ୍ ଥିଲା । ୧୯୪୩ ମସିହାରେ ଏହି ୟୁନିଟ୍ ଗଠନ କରାଯାଇଥିଲା । ଭାରତୀୟ ଜାତୀୟ ସେନା ବା ର ସର୍ବୋଚ କମାଣ୍ଡର ସୁଭାଷ ଚନ୍ଦ୍ର ବୋଷଙ୍କ ନାମରେ ଏହା ଅନୌପଚାରିକ ଭାବେ ସୁଭାଷ ବ୍ରିଗେଡ୍ ଭାବରେ ପରିଚିତ ହେଲା । ଶାହା ନୱାଜ ଖାନଙ୍କ ନିର୍ଦ୍ଦେଶରେ ବ୍ରିଗେଡକୁ ତିନି ବାଟାଲିୟନରେ ବିଭକ୍ତ କରାଯାଇଥିଲା । ଜାନୁୟାରୀ ୧୯୪୪ ଆରମ୍ଭରେ ଏହା ବର୍ମାର ରେଙ୍ଗୁନରେ ପହଞ୍ଚିଥିଲା, ଯେଉଁଠାରେ ହାକା ନିକଟରେ ବର୍ମା ଏବଂ ଭାରତ ସୀମା ରକ୍ଷା କରିବା ପାଇଁ ଦୁଇଟି ବାଟାଲିୟନ ଅଟକି ରହିଥିଲେ ଏବଂ ତୃତୀୟଟି କାଲାଦାନ ନଦୀ ପାର ହୋଇ ଭାରତକୁ ଆଗେଇ ଯାଇଥିଲା । ବ୍ରିଗେଡର ସୈନିକମାନେ ପରବର୍ତ୍ତୀ ସମୟରେ ଇମ୍ଫାଲ ଏବଂ କୋହିମା ଯୁଦ୍ଧରେ ଭାଗ ନେଇଥିଲେ, ଯେଉଁଠାରେ ସେମାନେ ସମର୍ଥନ କରୁଥିବା ଜାପାନୀ ସୈନ୍ୟମାନଙ୍କ ସହିତ ଯୁଦ୍ଧ ପ୍ରତ୍ୟାହାର କରିବାକୁ ବାଧ୍ୟ ହୋଇଥିଲେ । ଏହି ଯୁଦ୍ଧଗୁଡିକ ବର୍ମା ଅଭିଯାନର ମୋଡ଼ ବଦଳାଇଲା । ବୋଷଙ୍କ ଅନିଛା ସତ୍ତ୍ୱେ ତାଙ୍କ ନାମରେ ଏହି ବ୍ରିଗେଡ‌ର ନାମକରଣ କରାଯାଇଥିଲା ।
ଚନ୍ଦନ କାଠ ସାନ୍ତାଳ ଜାତିୟ ଗଛର ଏକ ଶ୍ରେଣୀ  ଜଙ୍ଗଲଗୁଡ଼ିକ ଭାରୀ, ହଳଦିଆ ଏବଂ ସୂକ୍ଷ୍ମ ଶସ୍ୟଯୁକ୍ତ, ଏବଂ ଅନ୍ୟାନ୍ୟ ସୁଗନ୍ଧିତ କାଠ ପରି, ସେମାନେ ଦଶନ୍ଧି ଧରି ସେମାନଙ୍କର ସୁଗନ୍ଧକୁ ବଜାୟ ରଖନ୍ତି  ବ୍ୟବହାର ପାଇଁ ଜଙ୍ଗଲରୁ ଚନ୍ଦନ ତେଲ ବାହାର କରାଯାଏ  ଚନ୍ଦନ କାଠକୁ ଦୁନିଆର ସବୁଠାରୁ ମହଙ୍ଗା କାଠ ବୋଲି କୁହାଯାଏ  ଉଭୟ କାଠ ଏବଂ ତେଲ ଏକ ସ୍ୱତନ୍ତ୍ର ସୁଗନ୍ଧ ସୃଷ୍ଟି କରେ ଯାହା ଶତାବ୍ଦୀ ଧରି ବହୁମୂଲ୍ୟ ହୋଇଆସୁଛି  ଫଳସ୍ୱରୂପ, ଏହି ଧୀର ବଢୁଥିବା ଗଛଗୁଡିକର କେତେକ ପ୍ରଜାତି ଅତୀତରେ ଅତ୍ୟଧିକ ଅମଳର ଶିକାର ହୋଇଥିଲେ  ଚନ୍ଦନ ଗଛଗୁଡ଼ିକ ୧୦୦ ବର୍ଷରୁ ଉର୍ଦ୍ଧ୍ବ ବଞ୍ଚନ୍ତି ।
ରାମ୍ବୁଟାନ୍  (ବୈଜ୍ଞାନିକ ନାମ: ନେଫେଲିୟମ୍ ଲାପେସେମ୍) ସାପିଣ୍ଡେସିଆ ପରିବାରର ଏକ ମଧ୍ୟମ ଆକାରର କ୍ରାନ୍ତୀୟ ଉଦ୍ଭିଦ  । ଏହାର ଫଳକୁ ମଧ୍ୟ ରାମ୍ବୁଟାନ୍ କୁହାଯାଏ  ରାମ୍ବୁଟାନ୍ ଉତ୍ପତି ଦକ୍ଷିଣ ପୂର୍ବ ଏସିଆ ମୂଳର ଅଟେ। ଏହା ଲିଚୁ, ଲଙ୍ଗାନ୍, ପୁଲାସାନ୍, ଏବଂ ମାମୋନସିଲୋ ପରି ଅନ୍ୟାନ୍ୟ ଖାଇବା ଯୋଗ୍ୟ କ୍ରାନ୍ତୀୟ ଫଳର ସମ୍ପର୍କିୟ । ନାମର ଉତ୍ପତ୍ତି  "ରାମ୍ବୁଟାନ୍"  ନାମ ମାଳୟ ଶବ୍ଦ ରାମବୁଟରୁ ଉତ୍ପନ୍ନ ହୋଇଛି ଯାହାର ଅର୍ଥ ହେଉଛି  "କେଶ" । ଏହା ଫଳର ବହୁ ଲୋମଯୁକ୍ତ ଚୋପାକୁ ସୁଚେଇ ଥାଏ । ଉତ୍ପତ୍ତି ଓ ବ୍ୟାପକତା ରାମ୍ବୁଟାନର ଆନୁବଂଶିକ (ଜେନେଟିକ) ବିବିଧତାର କେନ୍ଦ୍ର ହେଉଛି କାଲିମାନ୍ଟାନ୍  ବୋର୍ନେଓ ଦ୍ୱୀପର ଇଣ୍ଡୋନେସିଆ ଅଂଶ । ଯାହକି ଏହାର ସମ୍ଭାବ୍ୟ ଉତ୍ପତ୍ତି ସ୍ଥଳକୁ ସୂଚାଇଥାଏ । ଏହା ସେଠାରୁ ଏସିଆ, ଆଫ୍ରିକା, ଓସେନିଆ ଏବଂ ମଧ୍ୟ ଆମେରିକାର କିଛି ଅଂଶକୁ ବ୍ୟାପିଛି । ପ୍ରାୟ ତ୍ରୟୋଦଶରୁ ପଞ୍ଚଦଶ ଶତାବ୍ଦୀ ମଧ୍ୟରେ ଭାରତ ମହାସାଗର ବାଣିଜ୍ୟରେ ପ୍ରମୁଖ ଭୂମିକା ଗ୍ରହଣ କରିଥିବା ଆରବ ବ୍ୟବସାୟୀମାନଙ୍କଦ୍ୱାରା ରାମ୍ବୁଟାନର ପ୍ରସାର ହୋଇଥିଲା। ସେମାନଙ୍କଦ୍ୱାରା ପୂର୍ବ ଆଫ୍ରିକାର ଜାଞ୍ଜିବର ଏବଂ ପେମ୍ବାରେ ରାମ୍ବୁଟାନ୍ ପ୍ରବେଶ କରିଥିଲା । ଭାରତର କେତେକ ସ୍ଥାନରେ ସୀମିତ ରାମ୍ବୁଟାନ୍ ଦେଖିବାକୁ ମିଳେ । ଊନବିଂଶ ଶତାବ୍ଦୀରେ, ଡଚ୍ ଔପନିବେଶିକମାନେ ଦକ୍ଷିଣ ପୂର୍ବ ଏସିଆରରୁ ଦକ୍ଷିଣ ଆମେରିକାର ସୁରିନାମ ପର୍ଯ୍ୟନ୍ତ ରାମ୍ବୁଟାନ୍ ପରିଚିତ କରାଇଲେ । ସମୟକ୍ରମେ ଏହା କ୍ରାନ୍ତୀୟ ଆମେରିକାରେ ଯଥା କଲମ୍ବିଆ, ଇକ୍ୟୁଏଡର୍, ହୋନ୍ଡୁରାସ, କୋଷ୍ଟାରିକା, ତ୍ରିନିଦାଦ ଏବଂ କ୍ୟୁବାର ଉପକୂଳ ନିମ୍ନଭୂମିରେ ବ୍ୟାପିଗଲା । ୧୯୧୨ ମସିହାରେ ଇଣ୍ଡୋନେସିଆରୁ ଫିଲିପାଇନ୍ସରେ ରାମ୍ବୁଟାନ୍ ପରିଚିତ ହୋଇଥିଲା । ୧୯୫୦ ଦଶକ ପର୍ଯ୍ୟନ୍ତ ଏହାର ବ୍ୟାପକତା ସୀମିତ ଥିଲା । ବର୍ଣ୍ଣନା ଏହା ଏକ ଚିର ସବୁଜ ଗଛ ଯାହାକି ୧୨ ୨୦ ମିଟର ଉଚ୍ଚତାରେ ବଢିଥାଏ । ପତ୍ରଗୁଡିକ ୧୦-୩୦ ସେମି ଲମ୍ବ, ଫୁଲଗୁଡ଼ିକ ଛୋଟ, ୫ ମିମି ବିଶିଷ୍ଟ ହୋଇଥାଏ । ଏହାର ଫଳ ଅଣ୍ଡାକାର ଏବଂ , ୩-୬ ସେମି  (କ୍ୱଚିତ୍ ୮ ସେମି) ଲମ୍ବ ଏବଂ ୩-୪ ସେମି ପ୍ରସ୍ତ  । ଏଥିରେ ଗୋଟିଏ ମଞ୍ଜି ଥାଏ । ଏକତ୍ର ୧୦ ୨୦ ଫଳର ଏକ ପେନ୍ଥାରେ ଫଳ ଧରେ । ଚୋପା ଲାଲ ରଙ୍ଗର  (କ୍ୱଚିତ୍ କମଳା କିମ୍ବା ହଳଦିଆ ରଙ୍ଗର ହୋଇଥାଏ), ଏବଂ ଲୋମଯୁକ୍ତ  । ଫଳର ଛୋପ ଓ ମାଂସ , ଉଭୟ ଖାଦ୍ୟ ଯୋଗ୍ୟ । ପ୍ରତ୍ୟେକ ଫଳର ଗୋଟିଏ ବାଦାମୀ ରଙ୍ଗର ମଞ୍ଜି ଥାଏ । ମଞ୍ଜିର ଆକାର ୧ ସେମି ହୋଇଥାଏ । ମଞ୍ଜିଗୁଡିକ ମଧ୍ୟ ଖାଦ୍ୟ ଯୋଗ୍ୟ । ଉତ୍ପାଦନ ରାମ୍ବୁଟାନ୍ ଆର୍ଦ୍ର କ୍ରାନ୍ତୀୟ ଜଳବାୟୁ ବିଶିଷ୍ଠ ଦକ୍ଷିଣ ପୂର୍ବ ଏସିଆରେ ଚାଷ କରାଯାଏ  ଏହା ଏକ ଲୋକପ୍ରିୟ ଫଳ ଗଛ ଏବଂ ଛୋଟ ବଗିଚାରେ ବ୍ୟବସାୟିକ ଭାବରେ ଚାଷ ହୁଏ  ଏହା ଦକ୍ଷିଣ ପୂର୍ବ ଏସିଆର ଅନ୍ୟତମ ଜଣାଶୁଣା ଫଳ ଏବଂ ଆଫ୍ରିକା, ଦକ୍ଷିଣ ମେକ୍ସିକୋ, କାରିବିଆନ୍ ଦ୍ୱୀପପୁଞ୍ଜ, କୋଷ୍ଟାରିକା, ହୋଣ୍ଡୁରାସ, ପାନାମା, ଭାରତ, ଫିଲିପାଇନ୍ସ ଏବଂ ଶ୍ରୀଲଙ୍କା ସମେତ ଅନ୍ୟାନ୍ୟ ସ୍ଥାନରେ ଚାଷ କରାଯାଏ  ଥାଇଲ୍ୟାଣ୍ଡ ହେଉଛି ରାମ୍ବୁଟାନ୍ ବୃହତ୍ତମ ଉତ୍ପାଦକ, ୫୮୮,୦୦୦ ଟନ୍  (୫୫.୫ ପ୍ରତିଶତ) ସହିତ ଇଣ୍ଡୋନେସିଆ, ତା ପରେ ଇଣ୍ଡୋନେସିଆ ୩୨୦,୦୦୦ ଟନ୍  (୩୦.୨ ପ୍ରତିଶତ) ଏବଂ ମାଲେସିଆ ୧୨୬,୩୦୦ ଟନ୍  (୧୧.୯ ପ୍ରତିଶତ) ସହିତ ୨୦୦୫ରେ ଏହି ତିନୋଟି ଦେଶ ମିଳିତ ଭାବରେ 97 ପ୍ରତିଶତ ଅଂଶ ଉତ୍ପାଦନ କରିଛନ୍ତି ।